CELEX: 
Language: hu
Date: 2019-03-11 00:00:00
Title: A BIZOTTSÁG (EU) .../... FELHATALMAZÁSON ALAPULÓ RENDELETE az (EU) 2017/1369 európai parlamenti és tanácsi rendeletnek a háztartási mosogatógépek energiacímkézése tekintetében történő kiegészítéséről és az 1059/2010/EU felhatalmazáson alapuló bizottsági rendelet hatályon kívül helyezéséről

INDOKOLÁS
            
            
               1.A FELHATALMAZÁSON ALAPULÓ JOGI AKTUS HÁTTERE
            
            
               A javaslat jogi és politikai háttere
            
            
               A környezettudatos tervezésről szóló 2009/125/EK európai parlamenti és tanácsi irányelv
                  1
                előírja, hogy az energiával kapcsolatos termékek gyártóinak javítaniuk kell termékeik környezeti teljesítményét oly módon, hogy eleget tesznek a következőknek:
            
            
               –energiahatékonysági minimumkövetelmények; valamint
            
            
               –egyéb környezeti szempontok, úgymint vízfogyasztás, kibocsátási szintek vagy egyes összetevők minimumtartóssága.
            
            
               A gyártóknak a forgalomba hozatalt megelőzően értékelniük kell termékeik megfelelőségét, így garantálva, hogy azok minden követelménynek eleget tesznek. 
            
            
               Az energiacímkézés keretéről szóló rendelet – az Európai Parlament és a Tanács (EU) 2017/1369 rendelete
                  2
                – megállapítja az energiával kapcsolatos termékek fajlagos energiafogyasztására vonatkozó pontos, megfelelő és összehasonlítható információk és egyéb környezeti információk szolgáltatásának kereteit. Ezzel egyszerűbbé válik a fogyasztók számára, hogy energiahatékonyabb termékeket válasszanak maguknak. A rendelet kiegészíti a környezettudatos tervezésről szóló irányelvet, és lehetővé teszi, hogy a végfelhasználók egy zöld és piros között A-tól G-ig terjedő skála segítségével megállapítsák, hogy melyik terméknek jobb a teljesítménye. Az európai emberek 85 %-a ismeri és használja az energiacímkét. A jogszabályi keret e két jogszabály együttes hatására épít.
            
            
               A környezettudatos tervezési és energiacímkézési keretnek meghatározó szerepe van abban, hogy Európa energiahatékonyabbá váljon, és hozzájárul a következőkhöz: i. „az energiaunióra vonatkozó keretstratégia”; és ii. „a megerősített iparon alapuló, mélyebb és méltányosabb belső piac” elsődlegessége. Először is a keret arra ösztönzi az iparágat, hogy javítsa a termékek energiahatékonyságát, és eltávolítja a piacról a legrosszabb teljesítményű termékeket. Másodszor, a fogyasztók és a vállalatok csökkenthetik energiaszámlájukat, ez pedig erősíti az ipari és a szolgáltató szektorban a versenyképességet és az innovációt. Harmadszor, a termékek Unióbeli forgalomba hozataláért felelős gyártóknak és importőröknek csak egy, az Unió szintjén érvényes szabályrendszernek kell eleget tenniük.
            
            
               Ez a két eszköz fontos eleme az Unió szakpolitikájának, amely arra irányul, hogy az Európai Gazdasági Térségben (EGT) forgalomba hozott vagy üzembe helyezett termékek energiahatékonyabbak és környezetbarátabbak legyenek. Elősegítik a 2020-ig és 2030-ig szóló energiatakarékossági célkitűzések elérését, a végrehajtásukat pedig a jelenlegi (2016–2019) környezettudatos tervezési munkaterv támogatja. Várható továbbá, hogy jelentős mértékben hozzájárul a körforgásos gazdaságra való áttéréshez, ahogy a körforgásos gazdaságra vonatkozó 2015. évi cselekvési terv
                  3
                is megfogalmazza. Ezenkívül az (EU) 2017/1369 rendelet végrehajtása hozzájárul az Unió azon céljának eléréséhez, hogy 2020-ig legalább 20 %-kal, 2030-ig pedig legalább 40 %-kal csökkenjen az üvegházhatást okozó gázok kibocsátása. 
            
            
               Az 1059/2010/EU felhatalmazáson alapuló bizottsági rendelet
                  4
                meghatározza a háztartási mosogatógépek energiafogyasztásának címkézésére vonatkozó követelményeket. A 7. cikk kimondja, hogy a műszaki fejlődésre tekintettel 2014 decemberéig a Bizottságnak felül kell vizsgálnia ezt a rendeletet, különösen pedig meg kell vizsgálnia az V. mellékletben meghatározott ellenőrzési tűréshatárokat.
            
            
               A 2016–2019 közötti környezettudatos tervezési munkatervben a mosogatógépek kiemelt helyen szerepeltek a felülvizsgálandó termékek között. Az (EU) 2017/1369 rendelet 11. cikke (5) bekezdésének b) pontjában említett termékek között is szerepelnek a mosogatógépek, amelyek esetében 2018. november 2-ig felülvizsgált címkékre vonatkozó felhatalmazáson alapuló jogi aktust kell elfogadnia a Bizottságnak. A skálafelülvizsgálati munka eredményeként a most A+++ osztálytól G osztályig terjedő skálát egy A-tól G-ig terjedő skálával kell felváltani. 
            
            
               Az (EU) 2017/1369 rendelet 11. cikkének (8) bekezdése értelmében a felülvizsgált címke bevezetésekor várhatóan még egyetlen termék se sorolódik az A. energiaosztályba. A becslések szerint a modellek többségénél legalább 10 évre lesz szükség ahhoz, hogy az említett osztályba sorolódjon.
            
            
               Általános háttér
            
            
               Az Unióban elterjedt a háztartási mosogatógépek használata. Becslések szerint az uniós háztartások nagyjából 44 %-a rendelkezik mosogatógéppel (96 millió darab). 2015. évi becslések szerint a mosogatógépek áramfogyasztása mintegy 31 TWh/év, vízfogyasztása pedig 317 millió m3 volt. Amennyiben külön ezekre a termékekre nem vezetnek be új intézkedéseket, 2030-ra a mosogatógépek teljes áramfogyasztása az Unióban várhatóan eléri majd az évi 40 TWh értéket, ami mintegy 15 millió tonna CO2-egyenértéknek felel meg. 
            
            
               Vannak költséghatékony módszerek arra, hogy a mosogatógépek energiafogyasztása és kibocsátása az alá a szint alá csökkenjen, amelyet szabályozás nélküli forgatókönyv esetén elérnének.
            
            
               Amiért mégsem sikerült még elérni ezeket a lehetséges megtakarításokat, annak legfőbb oka az, hogy a piac nem volt képes: 
            
            
               –jobb összhangot biztosítani a vizsgálatokhoz használt (a gyártók által optimalizált) alapprogram, illetve a fogyasztók által a mosogatáshoz ténylegesen használt többi program között; 
            
            
               –a fogyasztókat abba az irányba terelni, hogy vásárlási döntéseiket tájékozottan, az életciklusköltség és ne a vételár alapján hozzák meg (aszimmetrikus információ); valamint 
            
         
         
            
               –tájékoztatást és ösztönzőket biztosítani a készülékek javítása és élettartamuk végén esedékes ártalmatlanítása tekintetében. 
            
            
               Gyakran nem valósulnak meg ezért azok a költséghatékonysági fejlesztések, amelyek előnyösek lennének a végfelhasználók számára.
            
            
               A háztartási mosogatógépekre vonatkozó 1059/2010/EU rendelet felülvizsgálatának az a célja, hogy változást idézzen elő a piaci feltételekben és a készülékek optimalizálásában úgy, hogy nem sérti az Unió piacán a mosogatógépek utóbbi években tapasztalható nagy arányú elterjedését. Cél továbbá a címke (EU) 2017/1369 rendeletnek megfelelő felülvizsgálata is.
            
            
               A szabályozás nélküli forgatókönyvvel szemben a felülvizsgálati javaslattól az várható, hogy Unió-szerte minden évben, évente mintegy 2,1 TWh értékkel fog csökkenni ezen termékek teljes energiafogyasztása, ami 0,7 millió tonna CO2-egyenérték/év ÜHG-kibocsátás-csökkentést, illetve akár 16 millió m3 vízfogyasztás-csökkenést is eredményezhet 2030-ig. Ez az Unió által 2030-ig kitűzött energiahatékonysági célhoz 0,14 %-os, a 2030-ig kitűzött ÜHG-kibocsátás-csökkentési célhoz pedig 0,07 % hozzájárulást jelent. A felülvizsgálat várhatóan hozzájárul a körforgásos gazdaság célkitűzéseinek előmozdításához is, elsősorban pedig megkönnyíti a javítást és az élettartam végi hulladékkezelést, mivel biztosítja, hogy rendelkezésre álljanak a szükséges információk és alkatrészek. Ezt kiegészítheti a jövőben egy javíthatóságra vonatkozó pontrendszer, amely jelenleg vizsgálat tárgyát képezi.
            
            
               Az Unióban és harmadik országokban jelenleg hatályos rendelkezések és előírások 
            
            
               A környezettudatos tervezésről szóló irányelv és az energiahatékonysági címkézésről szóló rendelet mellett a mosogatógépek szempontjából lényeges egyéb jogszabályok még a következők:
            
            
               –A készenléti és kikapcsolt üzemmódbeli villamosenergia-fogyasztásról szóló 1275/2008/EK bizottsági rendelet
                  5
               ;
            
            
               –A meghatározott feszültséghatáron belüli használatra tervezett elektromos berendezésekről szóló 2014/35/EU európai parlamenti tanácsi irányelv
                  6
               ;
            
            
               –A rádióberendezésekről szóló 2014/53/EU európai parlamenti és tanácsi irányelv
                  7
               ;
            
            
               –Az elektromágneses összeférhetőségről szóló 2014/30/EU európai parlamenti és tanácsi irányelv
                  8
               ;
            
            
               –Az elektromos és elektronikus berendezések hulladékairól szóló 2012/19/EU európai parlamenti és tanácsi irányelv
                  9
               ;
            
            
               –Az egyes veszélyes anyagok elektromos és elektronikus berendezésekben való alkalmazásának korlátozásáról szóló 2011/65/EU európai parlamenti és tanácsi irányelv
                  10
               .
            
            
               Ezenkívül az utóbbi években a világ számos gazdaságában (pl. az USA-ban, Japánban, Ausztráliában, Kínában, Brazíliában vagy Mexikóban) is bevezettek jogszabályokat ezekre a termékekre. 
            
            
               A mosogatógépek teljesítményének vizsgálatát az EN 50242 és az EN 60436 szabvány szerint végzik. A Cenelecnél most folyik a jelenlegi mérési szabványok átdolgozása annak érdekében, hogy megszűnjenek a fogyasztók által ténylegesen használt mosogató program és a vizsgálat jelenleg szabványos programja közötti teljesítményszintbeli különbségek. Az átdolgozás része egy új, változatosabb formákat és anyagokat tartalmazó vizsgálati töltet elfogadása, az együttes mosogató és szárító teljesítmény összevont értékelési eljárása, egy új referencia mosó- és tisztítószer, az automatikus programokra és az öblítő programra vonatkozó vizsgálati eljárás. A szabvány átdolgozása előrehaladott állapotban van, és nagy a valószínűsége annak, hogy az energiacímkézésre vonatkozó felhatalmazáson alapuló jogi aktus alkalmazásáig el is készül.
            
            
               2.AZ AKTUS ELFOGADÁSÁT MEGELŐZŐ KONZULTÁCIÓK
            
            
               2.1. Felmérés és az érdekelt felekkel folytatott konzultációk 
            
            
               Mind a környezettudatos tervezésről, mind pedig az energiafogyasztás címkézéséről szóló rendelet felülvizsgálata érdekében 2014-ben felmérés kezdődött
                  11
               , amelynek eredményeként 2017 júniusában végleges jelentést tettek közzé. Ezt követte az energiával kapcsolatos termékek környezettudatos tervezésének módszertana (MEErP)
                  12
               . A felülvizsgálati folyamat része volt az érdekeltek körében végzett felmérés, 2015-ben két konzultációs ülés, 2016-ban pedig egy webes szeminárium. Mintegy 140 érdekelt vett részt ezeken. 
            
            
               A felülmérés az e jogi eszközök hatálya alá tartozó háztartási mosogatógépeket érintette. Egy műszaki, környezetvédelmi és gazdasági szempontból elvégzett elemzés azt mérte fel, hogy van-e szükség az ezekre a termékekre vonatkozó követelmények felülvizsgálatára és a szakpolitikai lehetőségek elemzésére. Erre a rendeletek felülvizsgálatra vonatkozó rendelkezése szerint, a környezettudatos tervezésről szóló irányelvvel és az energiafogyasztási címkézésről szóló rendelettel összhangban került sor.
            
            
               A felülmérést az érintett szereplők, többek között a gyártók és szövetségek, környezetvédelmi NGO-k, fogyasztói szervezetek és a tagállamok képviselőinek megkérdezésével nyitott folyamat keretében végezték. A felmérés egy külön webhelyet és információcsere-platformot (BATIS) is biztosított, ahol rendszeresen közzétettek gyorseredményeket és más lényeges anyagokat is, hogy az érdekeltek időben megvitathassák és véleményezhessék őket. A felmérés webhelyén jelenleg is letölthetők és véleményezhetők a dokumentumok. A felmérés során két szakértői ülést tartottak, egyet 2015. június 23-án Sevillában, egyet pedig 2015. november 17-én Brüsszelben, majd 2016. október 7-én egy webináriumra is sor került. Az értekezletek jegyzőkönyvei megtalálhatók a felmérés webhelyén. 
            
            
               2.2. Munkadokumentumok és konzultációs fórum
            
         
         
            
               A Bizottság szervezeti egységei két munkadokumentumot készítettek, amelyekben a felmérés eredményei alapján meghatározták a környezettudatos tervezés és az energiacímkézés követelményeit. A munkadokumentumokat kiküldték a konzultációs fórum tagjainak, tájékoztatásul pedig az Európai Parlament környezetvédelmi (ENVI) és ipari (ITRE) bizottsága titkárságának. A konzultációs fórum – a környezettudatos tervezésről szóló irányelv 18. cikkével és az (EU) 2017/1369 rendelet 14. cikkével összhangban – a tagállamok, az iparági szövetségek és a nem kormányzati szervezetek kiegyensúlyozott képviseletéből áll.
            
            
               A munkadokumentumokat a környezettudatos tervezéssel foglalkozó konzultációs fórum 2017. december 19-én tartott ülésén megvitatta. Több mint 20 állásfoglalás érkezett be, ezeket a Bizottság szervezeti egységei a konzultációs fórum előtt és után is elemezték. 
            
            
               2.3. A konzultációs fórum során és azt követően az érdekelt felekkel folytatott konzultációk eredményei 
            
            
               A munkadokumentumok legfontosabb kérdéseivel kapcsolatban az érdekelt felek főbb észrevételeit az alábbiak szerint lehet összefoglalni: 
            
            
               A környezettudatos tervezés körébe tartozó energiahatékonysági minimumkövetelmények
            
            
               Az iparági érdekeltek nem javasolták a jelenleg is érvényesnél szigorúbb követelmények megállapítását, mivel az kedvezőtlenül hatna a készülékek megfizethetőségére, és lelassítaná a mosogatógépek elterjedését az alacsony jövedelmű országokban. Hangsúlyozták, hogy még a legkevésbé energiahatékony mosogatók is kevesebb energiát és vizet fogyasztanak, mint a kézi mosogatás. Iparági szakértők szerint a jelenlegi A+ osztály (a legalacsonyabb osztályba tartozó nagy méretű mosogatógépek osztálya) már most is megfelel a legalacsonyabb életciklusköltség (LLCC) követelményének. A környezetvédelmi nem kormányzati szervezetek ugyanakkor nem találták elég ambiciózusnak a Bizottság javaslatát, és egy szigorúbb követelményeket támasztó második szint bevezetését kérték. 
            
            
               Az energiahatékonysági mutató (EEI) számítása
            
            
               Valamennyi érdekelt fél azt kérte, hogy az energiahatékonysági mutató számításánál vizsgálják felül a nagyobb és a kisebb készülékek megkülönböztetését, mivel jelenleg ellentmondás van a környezettudatos tervezéssel szemben támasztott követelmény és a számítás között, ami pedig a fogyasztói szervezetek szerint méltánytalanul előnyösebb helyzetbe hozza a nagyobb készülékeket.
            
            
               Az elérhető legjobb technológia (BAT) elismerése és az energiacímke osztályainak új felosztása
            
            
               Megoszlott az érdekelt felek véleménye arról, hogy melyik típust tartsák az elérhető legjobb technológiának (BAT), pedig az energiacímkézésről szóló új rendelet értelmében ez a döntés jelentős mértékben befolyásolhatja a legmagasabb energiacímkébe tartozó osztályok szintjét. Néhány tagállam és ipari szereplő szerint a hőszivattyúval működő mosogatógép-technológia nem tekinthető BAT-nak, mivel az elérhető energia-megtakarítás nem ellensúlyozza a magasabb vételárat, illetve, mert még csak szűk körben elérhető a piacon. Más tagállamok és környezetvédelmi NGO-k véleménye szerint most ez a legjobb technológia a piacon, ezért igenis figyelembe kell venni.
            
            
               Az energiaosztályok új felosztása esetében a javaslat szerint a jelenleg elérhető legtöbb készülék E vagy F minősítést kapna (újracímkézés esetén). Iparági érdekeltek a gyengébb teljesítményű készülékekre vonatkozó ösztönzés megtartását kérték azért, hogy a jelenleg javasoltnál (a skála alsó vége felé) keskenyebb sávú osztályok biztosításával lehessen előrelépni.
            
            
               Anyaghatékonysági követelmények
            
            
               Megfogalmazásbeli apróságok kivételével a legtöbb érdekelt egyetértett a hűtőközegek jelölésére és az elektromos és elektronikus berendezések szétszerelésére vonatkozóan javasolt követelményekkel, a pótalkatrészekre és az információkhoz való hozzáférésre vonatkozó követelményeket érintő bizottsági javaslatról azonban megoszlottak a vélemények. Néhány tagállam azon a véleményen volt, hogy nehezen fognak tudni érvényt szerezni a piacfelügyeleti hatóságok ezeknek a követelményeknek, illetve, hogy a javítási és karbantartási információkhoz való hozzáférést kizárólag a hivatalos szervizekre szabad korlátozni. Az ipar (különösen a gyártók) egyetértettek az utolsó ponttal, és nyitottabbak voltak a pótalkatrészekre vonatkozó követelményekre, mintha inkább nyilatkozatok váltanák fel őket. A környezetvédelmi NGO-k és más tagállamok támogatták a javaslatokat, és/vagy a szigorításukat javasolták.
            
            
               Zaj
            
            
               Néhány tagállam és iparági érdekelt a zajkibocsátás tervezett osztályainál enyhébb szigorítást javasolt, míg a fogyasztói NGO-k azt javasolták, hogy a legzajosabb készülékek kizárása érdekében olyan környezettudatos tervezési követelmény legyen meghatározva, amely megszabja a zajkibocsátás felső határát.
            
            
               Alacsony energiaszintű üzemmódok
            
            
               Néhány érdekelt szükségesnek tartotta az alacsony energiaszintű üzemmódra vonatkozóan javasolt rendelkezések felülvizsgálatát, mivel véleményük szerint néhány helyen túl homályos és nem teljesen egységes a megfogalmazás.
            
            
               2.4. Nyilvános konzultáció
            
            
               2018. február 12. és május 7. között nyilvános konzultációra
                  13
                került sor azzal a céllal, hogy összegyűjtsék az érdekelt felek véleményét olyan kérdésekről, mint az esetleges jogszabályi intézkedéseknek a vállalkozásokra és az energiafogyasztási tendenciákra gyakorolt várható hatása.
            
            
               Az online nyilvános konzultációnak volt egy általános része a környezettudatos tervezésről és az energiacímkézésről, ezt pedig a hűtőgépekre, mosogatógépekre, mosó- és szárítógépekre, televíziókra, elektronikus kijelzőkre és világításra vonatkozó termékspecifikus kérdések követték. 
            
         
         
            
               Összesen 1230 válasz érkezett be, ennek 67 %-a fogyasztóktól, 19 %-a pedig vállalkozásoktól (ezek háromnegyede volt kkv, egynegyede pedig nagyvállalat). A válaszadók 6 % volt NGO, 7 %-uk pedig egyéb kategóriákba tartozott. A nemzeti kormányok és helyi önkormányzatok a válaszadók kevesebb mint 1 %-át tették ki, a válaszok 0,25 %-a pedig a nemzeti piacfelügyeleti hatóságoktól érkezett. 
            
            
               A résztvevők túlnyomó része az Egyesült Királyságban (41 %) és Németországban (26 %) él, míg a második csoportba tartozó Ausztria, Belgium, Franciaország, Hollandia és Spanyolország a válaszok 17 %-át jelentette. A válaszok további 9,5 %-át tette ki egy kilenc tagállamból álló másik csoport, 12 uniós tagállam állampolgáraitól azonban nulla vagy elenyésző számú válasz érkezett. Az Unión kívüli válaszadók mintegy 5 %-át tették ki a válaszoknak.
            
            
               Az 1230 válaszadóból 719-en (58 %) csak a világítással kapcsolatos kérdésekre válaszoltak egy színházi világítással kapcsolatos összehangolt kampány keretében. Megállapítást nyert, hogy ez jelentős mértékben torzította a válaszokat, ezért bizonyos kérdéseknél a „világítással kapcsolatos válaszadók” ki lettek hagyva a számításokból. Továbbá, mivel a válaszadóknak nem kellett minden kérdést megválaszolniuk, a „nincs válasz” magas aránya volt megfigyelhető (5 %-tól egészen 90 %-ig), azokon túlmenően, akik azt válaszolták, hogy „nem tudom” vagy „nincs véleményem”. A tényleges válaszok jobb tükrözése érdekében a „nincs válasz” eredményeket figyelmen kívül hagyták, és a fennmaradó válaszokat kezelték 100 %-ként.
            
            
               2.4.1. Összesített eredmények
            
            
               A válaszadók mintegy 63 %-a támogatta, hogy a környezettudatos tervezésre vonatkozó követelményeket egészítsék ki a javíthatósággal és a tartóssággal, 65 %-uk pedig úgy gondolta, hogy ezt az információt az energiacímkéken is fel kell tüntetni. 
            
            
               A termékek javíthatósága esetében a résztvevők többsége (62–68 % közötti tartományban)
                  14
                a „nagyon fontos” és a „fontos” között értékelte külön-külön a következőket: szavatosság, a pótalkatrészek beszerezhetősége, illetve mindenre kiterjedő javítási és karbantartási kézikönyv. A pótalkatrészek szállítási idejét 56 % a „nagyon fontos” és a „fontos között értékelte. 
            
            
               2.4.2. A kis- és középvállalkozásokkal (kkv)
                  15
                folytatott konzultáció 
            
            
               A nyilvános konzultáció egyik célja az volt, hogy a Bizottság a kkv-k piaci szerepével és jelentőségével kapcsolatos konkrét visszajelzéseket gyűjtsön, és pontosabb ismereteket szerezzen azzal kapcsolatban, hogy a kkv-k hogyan vélekednek e hat termékcsoport környezeti hatásairól. 
            
            
               A válaszok mintegy 10,5 %-a érkezett a kkv-któl. A kkv-k arról számoltak be, hogy ismerik a tevékenységi körükbe tartozó termékekre vonatkozó, környezettudatos tervezést és energiacímkézést érintő követelményeket, ennek ellenére a kkv-k többsége (90 %) nem válaszolt, vagy (6 %) a „nem tudom/nincs véleményem” lehetőséget választotta az alábbi kérdéseknél: i. a vállalkozásukra gyakorolt lehetséges hatás; ii. a kkv-kra gyakorolt lehetséges hatások a nagyobb vállalatokkal összehasonlítva; valamint iii. erőforrás-hatékonysági követelmények bevezetése a felülvizsgált környezettudatos tervezési és energiacímkézési rendeletekben. A véleményt nyilvánító kkv-k mintegy 3–4 %-a úgy vélte, hogy negatívak lehetnek a hatások, mintegy 1 %-a pedig úgy gondolta, hogy pozitívak lennének a hatások.
            
            
               2.4.3. A háztartási mosogatógépekre adott válaszok
            
            
               A háztartási mosogatógépekre vonatkozó műszaki kérdésekre válaszoló résztvevőknek csak a fele (kb. 47 %) volt tisztában azzal, hogy a mosogatógépeknek meg kell felelniük a tisztítóteljesítményre vonatkozó minimumkövetelményeknek, ami azt jelenti, hogy nincs szükség előöblítésre. A válaszadók mintegy 30 %-a volt tisztában azzal, hogy a mosogatógépek hosszabban futó programjai kevesebb energiát szoktak fogyasztani, mint a rövidebb programok (ellentmondás: kb. 20 % nem tudta ezt, további 51 % pedig vagy nem válaszolt, vagy úgy válaszolt, hogy „nem tudom/nincs véleményem”). 
            
            
               Azzal kapcsolatban, hogy az energiacímkén mi legyen feltüntetve, a résztvevők mintegy 50 %-a úgy gondolta, hogy a mosogatógépek esetében az idő és az energiafogyasztás közötti összefüggést világosabbá kell tenni.
            
            
               A háztartási mosogatógépek teljesítményének értékelésénél a válaszadók szerint „fontos” vagy „nagyon fontos” a következő szempontok számba vétele
                  16
               : 
            
            
               –a leggyakrabban használt programok (45 %);
            
            
               –a legenergiaigényesebb programok (35 %);
            
            
               –a program időtartama (34 %); és
            
            
               –az alacsony energiaszintű üzemmódok (33 %). 
            
            
               Ezenkívül a fogyasztók szerint az energiacímkén feltüntetendő leglényegesebb paraméterek közé tartoznak a következők: vízfogyasztás, energiafogyasztás és energiahatékonyság. E paramétercsoport után a másodikba tartoztak a következők: zajkibocsátás, kapacitás (a tányérok és a poharak stb. mennyisége), valamint az együttes mosogató- és szárítóteljesítmény. 
            
            
               Az anyaghatékonysági szempontok között a válaszadók a következő válaszokra „fontos” és „nagyon fontos” értékelést adtak: 
            
            
               –gyors javítási idő (40 %);
            
         
         
            
               –javítást követő szavatosság (38 %);
            
            
               –teljes javításra vonatkozó részletes árajánlat (37 %);
            
            
               –pótalkatrészek listája és a házilagos javítást segítő utasítások (36 %);
            
            
               –hivatalos szervizek listája (35 %). 
            
            
               Ahol egy-egy válasznál a „kevésbé fontos” értékelés is szerepelt, az külön-külön a válaszadók további 9–11 %-át érintette.
            
            
               Arra a kérdésre, hogy a mosogatógépek pótalkatrészei mennyi ideig legyenek beszerezhetők, a két leggyakoribb válasz a következő volt: több mint 10 év (a válaszadók 32 %-a) és 5–10 év között (20 %). A válaszadók kevesebb mint 2,5 %-a említett 5 évet vagy annál rövidebb időt. (9 %-uk „nem tudom / nincs véleményem” választ adott, kb. 37 % pedig nem válaszolt).
            
            
               2.5. Az energiacímkére vonatkozó fogyasztói felmérés
            
            
               Az előkészítő felmérésen és a nyilvános konzultáción kívül külön fogyasztói felmérés
                  17
                elvégzésére is sor került a Bizottság arra vonatkozó tájékoztatása érdekében, hogy a háztartási mosogatógépek felülvizsgált energiacímkéinek különböző ikonjai és formátuma hogyan befolyásolhatja a fogyasztók ismereteit és döntéseit. A felmérés hét országban folyt, ami együtt az Unió népességének 39,7 %-át teszi ki. Az országokban mintegy 1350 válaszadó töltötte ki a kérdőívet, akik nemzeti szinten az adott ország meghatározott életkorú és nemű lakosságát képviselték reprezentatív módon. A felmérés 2018 júliusában zárult le.
            
            
               Vizsgálat tárgyát képezte a termékek konkrét jellemzőinek megfelelően különböző ikonokat tartalmazó új címkeformátum:
            
            
               ·A javasolt jellemzők többsége már a mostani energiacímkéken is szerepel, konkrétan az energiafogyasztás, a vízfogyasztás, a (mosogatógépek terítékszámában megadott) névleges kapacitás és a zajszint. Az új címke viszont az energia- és a vízfogyasztást ciklusonként tünteti fel, és jelzi mellette a vizsgált programot is. 
            
            
               ·Továbbá az új javaslat tartalmaz egy új ikont, amely a (vizsgálathoz használt) program időtartamát ábrázolja.
            
            
               ·Végezetül a mostani energiacímkéken szereplő ikonok közül néhány az újonnan vizsgált címkén már nem szerepel, ilyenek konkrétan a mosogatógépek szárítóhatékonyságát jelző ikonok.
            
            
               A felmérés célja volt, hogy felmérje a fogyasztók következő kérdésekre adott válaszait:
            
            
               ·a javasolt termékjellemzők jelentéstartalmára utaló különböző ikonok fogyasztói ismerete;
            
            
               ·az egész címke fogyasztói ismerete (pl. hogyan függnek össze egymással a különböző elemek);
            
            
               ·a javasolt új címkén feltüntetni javasolt termékjellemzők fontosságáról alkotott kép;
            
            
               ·mennyire hiányolják a fogyasztók a mostani címkéken szereplő információkat, amelyek az új címkéken már nem fognak szerepelni;
            
            
               ·a címkék hatása a fogyasztók döntési magatartására (egyéb termékjellemzőkhöz képest).
            
            
               A válaszadók többsége valamennyi jellemző (pl. vízfogyasztás, betölthető mennyiség, a program időtartama és zajszint) esetében fontosnak tartotta, hogy az energiacímkén szerepeljen ez az információ.
            
            
               A vízfogyasztás, a terítékek száma, a program időtartama és a zajszint esetében háromféle ikon kidolgozására és vizsgálatára került sor. Az ikonokat összevonták az energiacímkéken. A vízfogyasztást és a zajszintet jelentő ikonok esetén az eredményből az derült ki, hogy eltérés van a szubjektív és az objektív felfogás, vagyis a kimondott tudás és a címkéken szereplő különböző információk helyes felismerése között. 
            
         
         
            
               A javasolt energiacímkénél megtartandó ikonok és formai elemek megfelelnek a válaszadók által legjobban ismert ikonoknak és jellemzőknek, vagy a felmérés nem meggyőző eredményeinek esetében (például a zaj és a programidő vonatkozásában) azoknak az ikonoknak és jellemzőknek, amelyek leginkább megfelelnek a többi termékcsoportnál alkalmazott megközelítésnek és a címke általános formátumának.
            
            
               2.6. Hatásvizsgálat 
            
            
               Hatásvizsgálat szükséges akkor, ha az uniós fellépés várható gazdasági, környezetvédelmi és társadalmi hatásai jelentősnek valószínűsíthetők. 2018 januárja és márciusa között sor került az 1016/2010/EU bizottsági rendelet
                  18
                és az 1059/2010/EU felhatalmazáson alapuló bizottsági rendelet felülvizsgálatával kapcsolatos hatásvizsgálatra.
            
            
               A hatásvizsgálat alapját a felmérés során összegyűjtött adatok képezték. A hatásvizsgálatot végző munkacsoport további adatokat és információkat gyűjtött, amelyeket megtárgyalt az iparággal, illetve más érdekelteket és a tagállamokat képviselő szakértőkkel. A további adatok és információk gyűjtése a következő területekre irányult: 
            
            
               –további piaci adatok, különösen az energiahatékonysági osztályokba tartozó modellek száma és eladott mennyisége közötti eltérés 2003–2013 között;
            
            
               –a mérőszámok finomhangolása (felülvizsgált szabvány); valamint
            
            
               –a gyártókra esetlegesen gyakorolt hatások.
            
            
               A konzultációs fórum ülése előtt két bevezető hatásvizsgálat
                  19
                jelent meg a következő címmel: „Regulatory measures on the review of Ecodesign requirements for household dishwashers” és „Regulatory measure on the reviews of energy labelling for household dishwasher (EU) No 1059/2010”. Mindkét bevezető hatásvizsgálatra érkeztek be visszajelzések (11, illetve 9 válasz). A visszajelzések általában támogatták a háztartási mosogatógépek környezettudatos tervezésére és energiacímkézésére vonatkozó követelményeket, mivel ezek hozzájárulhatnak az éghajlatváltozás mérsékléséhez, csökkenthetik az uniós polgárok energia- és vízszámláikkal kapcsolatos kiadásait, valamint a háztartási készülékek a javasolt javíthatósági és újrafeldolgozhatósági követelményeknek köszönhetően jobban illeszkedhetnek a körforgásos gazdaságba. 
            
            
               Ami a környezettudatos tervezési követelmények szigorúságát illeti, az energiafelhasználás minimumkövetelményeire, a vizsgálati programokra és az alacsony energiaszintű üzemmódokra, illetve az energiacímkén bevezetendő információkra vonatkozó visszajelzések is érkeztek. A visszajelzések az erőforrás-hatékonyság kérdéseire is kitértek, és általában támogattak is őket, csak néhány további javaslatot tettek a megfelelő végrehajtásra vonatkozóan.
            
            
               A hatásvizsgálat a következő alternatívákat vette számba:
            
            
               –O szakpolitikai alternatíva: szabályozás nélküli változat, ez képezi az értékelés alapját: nincs új fellépés, a háztartási mosogatógépekre jelenleg hatályos rendeletek maradnak a helyükön;
            
            
               –A szakpolitikai alternatíva: a környezettudatos tervezés és az energiacímkézés területén szigorúbb energiahatékonysági követelmények számbavétele (különböző forgatókönyvek lehetségesek);
            
            
               –B szakpolitikai alternatíva: a környezettudatos tervezés és az energiacímkézés területén kevésbé szigorú energiahatékonysági követelmények számbavétele (különböző forgatókönyvek lehetségesek);
            
            
               –C szakpolitikai alternatíva: az A és a B követelményeken túl a környezettudatos tervezés anyaghatékonyságra vonatkozó követelményei (három forgatókönyv lett számba véve).
            
            
               Energia, erőforrás-hatékonyság és költségmegtakarítás szempontjából a legeredményesebb alternatíva a következő elemeket ötvözi: i. nagy méretű készülékek esetében a környezettudatos tervezés szigorúbb energiahatékonysági követelményei egy második szakaszban, amely 2024-ben lép hatályba; ii. keskeny (nem arányos) sávú energiacímke-osztályok; valamint iii. a pótalkatrészek elérhetőségére és a javítási információk beszerezhetőségére vonatkozó anyaghatékonysági követelmények. Előnyben részesített alternatívaként erre esett a választás.
            
            
               Az előnyben részesített alternatívának 2030-ig biztosítania kell a következőket:
            
            
               –évi 2,06 TWh elektromosáram-megtakarítás és évi 16 millió m3 vízmegtakarítás, ami 0,14 %-kal járul hozzá az Unió által 2030-ig kitűzött energiahatékonysági célhoz;
            
            
               –az üvegházhatásúgáz-kibocsátás 0,7 millió tonna CO2-egyenérték/év mértékű csökkentése;
            
            
               –évi 18 millió euró tiszta költségmegtakarítás a fogyasztók számára (magasabb beszerzési árakat figyelembe véve);
            
            
               –évi 4 milliárd euró üzleti többletbevétel, ami az Unió feldolgozóiparában 11 000, kiskereskedelmi ágazatában pedig 34 000 új munkahelyet eredményez;
            
         
         
            
               –az uniós ipar versenyképességének és a kiemelkedő színvonalú gyártóiparban betöltött vezető szerepének támogatása;
            
            
               –nagyobb fokú innováció a hatékonyabb mosogatógépek kifejlesztése érdekében; valamint
            
            
               –nagyobb bevétel és nyereség a termékek javítása és felújítása területén működő önálló vállalatok (pl. kkv-k) számára.
            
            
               A hatásvizsgálatról készült jelentést a Bizottság Szabályozói Ellenőrzési Testülete elé terjesztették, amely azt 2018. június 13-án megtárgyalta. A testület fenntartásokat tartalmazó kedvező véleményt fogalmazott meg. A testület által tett és a hatásvizsgálat végleges változatába bekerült főbb észrevételek a következők voltak:
            
            
               –nem teljesen derül ki a jelentésből, hogy miért van viszonylag csekély jelentősége a kezdeményezésnek az Unió 2030-ig szóló energia- és éghajlat-politikai célkitűzéseinek előmozdítása szempontjából;
            
            
               –nincs kellőképpen megindokolva az előnyben részesített alternatívára vonatkozó döntés. Nem világos, hogy a jelentés miként teremt egyensúlyt az energiahatékonyság, a körforgásos gazdaság és a fogyasztói preferenciák között;
            
            
               –a jelentés nem veszi figyelembe kellőképpen és a környezettudatos tervezés körébe tartozó termékek tekintetében egységes módon a körforgásos gazdaság vonatkozásait. Még ezek hatásvizsgálatát sem végzi el;
            
            
               –nem teljesen derül ki a jelentésből, hogy melyek azok az elemek, amelyekben már megállapodtak, és mely lehetőségek várnak még szakpolitikai döntésre. 
            
            
               A hatásvizsgálatról készült jelentés a testület észrevételeinek megfelelően módosult. Mindenekelőtt új részek kerültek be „intézkedést igényel” és „nem vizsgált kérdések” címmel, továbbá sokkal jobban alá lett támasztva a körforgásos gazdasági szempontok, a módszertani kiindulópontok és az előnyben részesített alternatíva bemutatása.
            
            
               2.7. Visszajelzési mechanizmus
            
            
               A minőségi jogalkotási visszajelzési mechanizmuson keresztül hét uniós tagállamból és egy nem uniós országból érkeztek észrevételek. Az észrevételek a következőkhöz kapcsolódtak: a programnevekre vonatkozó követelmények, az energiahatékonysági követelmények szintje, a pótalkatrészek elérhetősége és szállítási ideje, az újrafeldolgozási célú szétszerelés és az ahhoz szükséges szerszámok, az energiacímke tartalma és a távértékesítésre vonatkozó követelményekben szereplő grafikai elemek.
            
            
               A környezettudatos tervezéssel foglalkozó szabályozási bizottság és az energiacímkézéssel foglalkozó szakértői csoport megkapta az összes észrevételt, és azokat figyelembe vették a rendelettervezetek megvitatása és véglegesítése során.
            
            
               3.A FELHATALMAZÁSON ALAPULÓ JOGI AKTUS JOGI ELEMEI
            
            
               3.1. Az energiacímkézésre vonatkozó rendeletjavaslat összefoglalása
            
            
               A mosogatógépek energiacímkéire vonatkozó rendelet a hatásvizsgálati jelentésben megjelölt előnyben részesített alternatívára épül. A magas energia- és vízmegtakarítással, a javítás és újrafeldolgozás megkönnyítésével, valamint az alapprogramnak a fogyasztók számára történő vonzóbbá tételével kapcsolatos célkitűzéseket a termékek megfizethetőségének és az ipar versenyképességének megőrzésével kapcsolatos célkitűzések ellensúlyozzák.
            
            
               A címkén szereplő információk: 
            
            
               (1)a termékadatbázisban szereplő modellinformációkhoz vezető QR-kód; 
            
            
               (2)felülvizsgált, A–G osztály közötti skálát alkalmazó címke az (EU) 2017/1369 rendeletnek megfelelően;
            
            
               (3)az öko program 100 ciklusonkénti energiafogyasztása;
            
            
               (4)az öko program névleges kapacitása, a terítékek szabványos számával;
            
         
         
            
               (5)az öko program vízfogyasztása liter/ciklusban megadva;
            
            
               (6)az öko program hossza hh:mm formátumban megadva;
            
            
               (7)levegőben terjedő akusztikus zajkibocsátási osztályok és értékek dB(A)-ben megadva.
            
            
               3.2. Mérések és számítások
            
            
               A vonatkozó termékparaméterek mérésére és számítására megbízható, pontos és megismételhető módszereket kell alkalmazni. A gyártók az (EU) 2017/1369 rendelet 13. cikke szerint megállapított mérési és számítási módszereket és harmonizált szabványokat akkor alkalmazhatják, ha már rendelkezésre állnak, és a hivatkozásaikat e célból közzéteszik Az Európai Unió Hivatalos Lapjában. Ezeket a módszereket kifejezetten azzal a céllal dolgozzák ki, hogy megbízhatóak, pontosan és megismételhetőek legyenek. Az energiahatékonysági mutató számítására vonatkozó követelményeket az energiafogyasztás címkézéséről szóló rendelet IV. melléklete határozza meg.
            
            
               A Cenelecnek a jelenlegi mérési szabványokat úgy kell átalakítania, hogy az intézkedési javaslatban érintett valamennyi háztartási mosogatógép számára megfelelő mérési módszert biztosítsanak.
            
            
               3.3. Piacfelügyeleti ellenőrzési eljárás
            
            
               Az (EU) 2017/1369 rendelet 8. cikkében hivatkozott piacfelügyeleti ellenőrzések elvégzése során a tagállami hatóságoknak a háztartási mosogatógépekre vonatkozó felülvizsgált energiacímkézési rendelet IX. mellékletében megállapított követelményekhez tartozó ellenőrzési eljárást kell alkalmazniuk.
            
            
               Az említett mellékletben meghatározott ellenőrzési tűréshatárok kizárólag a méréssel meghatározott paraméterek tagállami hatóságok által elvégzett ellenőrzésére vonatkoznak, a gyártó vagy az importőr nem használhatja fel azonban őket megengedett tűréshatárként a műszaki dokumentációban szereplő értékek meghatározására. 
            
            
               3.4. Az értékelés és az esetleges felülvizsgálat dátuma
            
            
               A felülvizsgált rendeletet a hatálybalépése után legkésőbb hat évvel felül kell vizsgálni.
            
            
               A felülvizsgálat főbb területei a következők: 
            
            
               –a háztartási mosogatógépek energiafogyasztása, funkcionális és környezeti teljesítménye terén rendelkezésre álló fejlődési lehetőségek;
            
            
               –a meglévő intézkedések eredményessége abból a szempontból, hogy történt-e elmozdulás a végfelhasználók magatartásában az energia- és erőforrás-hatékonyabb készülékek vásárlása és az energia- és erőforrás-hatékonyabb programok használata felé; 
            
            
               –a körforgásos gazdasággal kapcsolatos célkitűzések megvalósításának lehetősége.
            
            
               A BIZOTTSÁG (EU) .../... FELHATALMAZÁSON ALAPULÓ RENDELETE
            
            
               (2019.3.11.)
            
            
               az (EU) 2017/1369 európai parlamenti és tanácsi rendeletnek
                  a háztartási mosogatógépek energiacímkézése tekintetében történő kiegészítéséről
               
                  és az 1059/2010/EU felhatalmazáson alapuló bizottsági rendelet hatályon kívül helyezéséről
            
            
               (EGT-vonatkozású szöveg)
            
            
               AZ EURÓPAI BIZOTTSÁG,
            
         
         
            
               tekintettel az Európai Unió működéséről szóló szerződésre,
            
            
               tekintettel az energiacímkézés keretének meghatározásáról és a 2010/30/EU irányelv hatályon kívül helyezéséről szóló, 2017. július 4-i (EU) 2017/1369 európai parlamenti és tanácsi rendeletre
                  20
                és különösen annak 11. cikkének (5) bekezdésére és 16. cikkére, 
            
            
               mivel:
            
            
               (1)Az (EU) 2017/1369 európai parlamenti és tanácsi rendelet felhatalmazza a Bizottságot arra, hogy felhatalmazáson alapuló jogi aktusokat fogadjon el olyan termékcsoportok címkézésére vagy felülvizsgált címkézésére vonatkozóan, amelyekben komoly energia-, adott esetben pedig egyéb erőforrás-megtakarítási lehetőségek rejlenek.
            
            
               (2)Az 1059/2010/EU felhatalmazáson alapuló bizottsági rendelet
                  21
                megállapította a háztartási mosogatógépek energiafogyasztásának címkézésére vonatkozó rendelkezéseket.
            
            
               (3)A Bizottság által a 2009/125/EK európai parlamenti és tanácsi irányelv
                  22
                16. cikke (1) bekezdésének alkalmazásában kidolgozott, a környezettudatos tervezésre vonatkozó munkaterv (a COM(2016) 773 final bizottsági közlemény
                  23
               ) meghatározza a 2016 és 2019 közötti időszakra vonatkozó környezettudatos tervezési és energiahatékonysági címkézési keretrendszer prioritásait. A környezettudatos tervezésre vonatkozó munkaterv meghatározza azokat az energiával kapcsolatos termékcsoportokat, amelyek elsőbbséget élveznek az előkészítő tanulmányok készítése és a végrehajtási intézkedések elfogadása, valamint az 1016/2010/EU bizottsági rendelet
                  24
                és az 1059/2010/EU felhatalmazáson alapuló bizottsági rendelet felülvizsgálata szempontjából.
            
            
               (4)A környezettudatos tervezésre vonatkozó munkatervben foglalt intézkedések révén a becslések szerint 2030-ban több mint 260 TWh teljes éves végsőenergia-megtakarítás érhető el, ami az üvegházhatásúgáz-kibocsátás megközelítőleg évi 100 millió tonnával való csökkentésének felel meg. A munkatervben felsorolt egyik termékcsoportba tartoznak a háztartási mosogatógépek 2,1 TWh becsült éves villamosenergia-megtakarítással, ami 2030-ig 0,7 millió tonna CO2-egyenérték/év ÜHG-kibocsátás-csökkentést, illetve 16 millió m3 becsült vízmegtakarítást eredményez.
            
            
               (5)A háztartási mosogatógépek az (EU) 2017/1369 rendelet 11. cikke (5) bekezdésének b) pontjában említett termékek között szerepelnek, amelyek esetében felülvizsgált, A–G osztály közötti skálát alkalmazó címkék bevezetésére vonatkozó, felhatalmazáson alapuló jogi aktust kell elfogadnia a Bizottságnak.
            
            
               (6)A Bizottság felülvizsgálta az 1059/2010/EU rendeletet annak 7. cikke értelmében, és megvizsgálta a műszaki, környezeti és gazdasági vonatkozásokat, valamint a felhasználói magatartás hatásait. A felülvizsgálatot az Unió és harmadik országok érdekelt és érdeklődő feleinek szoros együttműködésével hajtotta végre. A felülvizsgálat eredményeit nyilvánosságra hozták és az (EU) 2017/1369 rendelet 14. cikke alapján létrehozott konzultációs fórum elé terjesztették. 
            
            
               (7)A felülvizsgálat arra a következtetésre jutott, hogy a háztartási mosogatógépekre felülvizsgált energiacímkézési követelményeket kell bevezetni.
            
            
               (8)A nem háztartási célú mosogatógépek jellemzői és felhasználási céljai eltérőek. Azok más szabályozás, elsősorban a 2006/42/EK európai parlamenti és tanácsi irányelv
                  25
                tárgyát képezik, ezért nem tartozhatnak e rendelet hatálya alá. Ezt a háztartási mosogatógépekre vonatkozó rendeletet az azonos műszaki jellemzőkkel rendelkező mosogatógépekre is alkalmazni kell, függetlenül attól, hogy azokat milyen környezetben használják. 
            
            
               (9)E rendelet alkalmazásában a háztartási mosogatógépek környezeti tényezői közül jelentősnek minősül a használat során elfogyasztott energia és víz, az életciklus végén keletkező hulladék, a gyártás során (a nyersanyagok kinyerése és feldolgozása miatt), valamint a használat során (a villamosenergia-fogyasztás miatt) a levegőbe és a vízbe kibocsátott anyagok mennyisége. 
            
            
               (10)A felülvizsgálatból kiderül, hogy a háztartási mosogatógépek villamosáram- és vízfogyasztását tovább lehet csökkenteni, ha olyan energiacímkézési intézkedéseket vezetnek be, amelyeknek az a célja, hogy jobban megkülönböztethetők legyenek egymástól a termékek. Ennek arra kell ösztönöznie a szállítókat, hogy tovább javítsák a háztartási mosogatógépek energia- és erőforrás-hatékonyságát, miközben felgyorsítja a piac átállását a hatékonyabb technológiákra.
            
            
               (11)A háztartási mosogatógépek energiacímkézése lehetővé teszi, hogy a fogyasztók megalapozottabb döntést hozzanak az energia- és erőforrás-hatékony készülékek mellett. A címkén feltüntetett információk megértését és relevanciáját az (EU) 2017/1369 rendelet 14. cikkének (2) bekezdésével összhangban konkrét fogyasztói felmérés révén ellenőrizték.
            
            
               (12)A kereskedelmi vásárokon kiállított háztartási mosogatógépeken fel kell tüntetni az energiafogyasztást jelölő címkét, amennyiben a modell első egységét már forgalomba hozták, vagy a kereskedelmi vásáron forgalomba hozzák.
            
            
               (13)A releváns termékparamétereket megbízható, pontos és megismételhető módszerekkel kell mérni. E módszereknek a legkorszerűbb elismert mérési módszertanon kell alapulniuk, beleértve adott esetben az 1025/2012/EU európai parlamenti és tanácsi rendelet
                  26
                I. mellékletében felsorolt európai szabványügyi szervezetek által elfogadott harmonizált szabványokat.
            
            
               (14)Annak ismeretében, hogy a közvetlenül a szállítóktól történő beszerzéshez képest nő a webáruházakban és internetes értékesítési platformokon keresztül értékesített, energiával kapcsolatos termékek forgalma, világossá kell tenni, hogy a webáruházak és internetes értékesítési platformok szolgáltatói is felelősek azért, hogy az ár közelében feltüntessék a szállító által biztosított címkét. E kötelezettségükről tájékoztatniuk kell a szállítót, a rendelkezésre bocsátott címke és termékinformációs adatlap pontosságáért vagy tartalmáért azonban nem tartoznak felelősséggel. Az elektronikus kereskedelemről szóló 2000/31/EK európai parlamenti és tanácsi irányelv
                  27
                14. cikke (1) bekezdése b) pontjának alkalmazásában azonban az ilyen internetes tárhelyszolgáltatást nyújtó platformoknak haladéktalanul intézkedniük kell az adott termékre vonatkozó információk eltávolítása vagy az azokhoz való hozzáférés letiltása érdekében, amennyiben például a piacfelügyeleti hatóság tájékoztatása alapján meg nem felelésről szereznek tudomást (pl. hiányzó, hiányos vagy helytelen címke vagy termékinformációs adatlap). A közvetlenül a végfelhasználóknak a saját weboldalukon keresztül értékesítő szállítókra az (EU) 2017/1369 rendelet 5. cikkében említett kereskedői távértékesítési kötelezettségek vonatkoznak.
            
            
               (15)Az e rendeletben előírt intézkedéseket a konzultációs fórum és a tagállami szakértők az (EU) 2017/1369 rendelet 17. cikkének megfelelően megvitatták.
            
            
               (16)Az 1059/2010/EU rendeletet hatályon kívül kell helyezni,
            
            
               ELFOGADTA EZT A RENDELETET:
            
         
         
            
               1. cikk
               A rendelet tárgya és hatálya
            
            
               (1)Ez a rendelet megállapítja az elektromos hálózatról üzemelő háztartási mosogatógépek – a beépíthető háztartási mosogatógépeket is ideértve –, valamint az akkumulátorral is működtethető, elektromos hálózatról üzemelő háztartási mosogatógépek címkézésére, valamint az e termékekkel kapcsolatos kiegészítő tájékoztatásra vonatkozó követelményeket. 
            
            
               (2)E rendelet hatálya nem terjed ki a következőkre:
            
            
               a)a 2006/42/EK irányelv hatálya alá tartozó mosogatógépek;
            
            
               b)az olyan, akkumulátorról működő háztartási mosogatógépek, amelyek külön megvásárolható AC/DC adapterrel csatlakoztathatók az elektromos hálózatra. 
            
            
               2. cikk
               Fogalommeghatározások
            
            
               Az e rendeletben alkalmazott fogalommeghatározások a következők:
            
            
               1.„elektromos hálózat” vagy „villamos fővezeték”: a hálózatból származó 230 (±10 %) V-os, 50 Hz-es váltófeszültségű elektromos áramforrás; 
            
            
               2.„háztartási mosogatógép”: olyan gép, amely edényeket tisztít és öblít, illetve amelyről a gyártó megfelelőségi nyilatkozatban kijelenti, hogy megfelel a 2014/35/EU
                  28
                vagy a 2014/53/EU európai parlamenti és tanácsi irányelvnek
                  29
               ; 
            
            
               3.„beépíthető háztartási mosogatógép”: olyan háztartási mosogatógép, amelyet kizárólag arra a célra terveztek, vizsgáltak és hoznak forgalomba, hogy: 
            
            
               a)bútorba beszereljék vagy (felül, alul és oldalt) panelekkel beborítsák; 
            
            
               b)a bútor oldalához, tetejéhez vagy aljához, vagy a panelekhez biztonságosan rögzítsék; és
            
            
               c)gyárilag befejezett, integrált előlappal rendelkezzen, vagy egyedi elülső panellel lássák el.
            
            
               4.„értékesítési hely”: eladásra, bérletre vagy részletvásárlásra ajánlott háztartási mosogatógépek bemutatásának és értékesítésének helye.
            
            
               A mellékletek alkalmazásában irányadó további fogalommeghatározásokat az I. melléklet tartalmazza.
            
            
               3. cikk
               A szállítók kötelezettségei
            
            
               (1)A szállítók kötelesek gondoskodni a következőkről:
            
            
               a)minden egyes háztartási mosogatógépet a III. mellékletben meghatározott formátum szerinti nyomtatott címkével szállítsák le;
            
            
               b)az V. mellékletben meghatározott termékinformációs adatlapon szereplő paramétereket rögzítsék a termékadatbázisban;
            
            
               c)a termékinformációs adatlapot nyomtatott formában is bocsássák rendelkezésre, ha a kereskedő azt kifejezetten kéri;
            
         
         
            
               d)a műszaki dokumentáció VI. mellékletben meghatározott tartalmát rögzítsék a termékadatbázisban;
            
            
               e)a háztartási mosogatógépek egy meghatározott modelljére vonatkozó vizuális hirdetések a VII. és a VIII. mellékletnek megfelelően tartalmazzák az energiahatékonysági osztályt és a címkén feltüntethető energiahatékonysági osztályok skáláját;
            
            
               f)a háztartási mosogatógépek egy meghatározott modelljére vonatkozó, konkrét műszaki paramétereket ismertető műszaki reklámanyagok – akár az interneten is – a VII. mellékletnek megfelelően tartalmazzák az adott modell energiahatékonysági osztályát és a címkén feltüntethető energiahatékonysági osztályok skáláját;
            
            
               g)a kereskedők a háztartási mosógépek minden egyes modelljére vonatkozóan megkapjanak egy, a III. mellékletben meghatározott formai és tartalmi követelményeket kielégítő elektronikus címkét; 
            
            
               h)a kereskedők a háztartási mosogatógépek minden egyes modelljére vonatkozóan megkapjanak egy, az V. mellékletben meghatározott követelményeket kielégítő elektronikus termékinformációs adatlapot.
            
            
               (2)Az energiahatékonysági osztály és a levegőben terjedő akusztikus zajkibocsátási osztály meghatározását a II. melléklet tartalmazza, és ezeket a IV. melléklettel összhangban kell kiszámítani.
            
            
               4. cikk
               A kereskedők kötelezettségei
            
            
               A kereskedők kötelesek gondoskodni a következőkről:
            
            
               a)az értékesítés helyén – ideértve a kereskedelmi vásárokat is – kiállított háztartási mosogatógépeken oly módon helyezzék el a szállítók által a 3. cikk 1. a) pontjának megfelelően biztosított címkét, hogy beépíthető háztartási mosogatógépek esetében a címke jól látható módon legyen kiállítva, minden más háztartási mosogatógép esetében pedig a háztartási mosogatógép elején vagy tetején jól látható legyen;
            
            
               b)távértékesítés esetén a VII. és VIII. mellékletnek megfelelően bocsássák rendelkezésre a címkét és a termékinformációs adatlapot;
            
            
               c)a háztartási mosogatógépek egy meghatározott modelljére vonatkozó vizuális hirdetések a VII. mellékletnek megfelelően tartalmazzák az adott modell energiahatékonysági osztályát és a címkén feltüntethető energiahatékonysági osztályok skáláját;
            
            
               d)a háztartási mosogatógépek egy meghatározott modelljére vonatkozó, konkrét műszaki paramétereket ismertető műszaki reklámanyagok – akár az interneten is – a VII. mellékletnek megfelelően tartalmazzák az adott modell energiahatékonysági osztályát és a címkén feltüntethető energiahatékonysági osztályok skáláját.
            
            
               5. cikk
               Az internetes tárhelyszolgáltatást nyújtó platformok kötelezettségei 
            
            
               Amennyiben egy, a 2000/31/EK irányelv 14. cikkében említett tárhelyszolgáltató internetes oldalán keresztül lehetővé teszi háztartási mosogatógépek közvetlen értékesítését, e szolgáltatónak lehetővé kell tennie a kereskedő által biztosított elektronikus címke és elektronikus termékinformációs adatlap megjelenítését a kijelző mechanizmuson a VIII. melléklet rendelkezéseivel összhangban, és köteles tájékoztatni a kereskedőt a megjelenítésre vonatkozó kötelezettségről.
            
            
               6. cikk
               Mérési módszerek
            
            
               A 3. és 4. cikkben említett információkat olyan megbízható, pontos és megismételhető mérési és számítási módszerek alapján kell megadni, amelyek figyelembe veszik a IV. mellékletben ismertetett, legkorszerűbb mérési és számítási módszereket.
            
            
               7. cikk
               Piacfelügyeleti ellenőrzési eljárás
            
            
               Az (EU) 2017/1369 rendelet 8. cikkének (3) bekezdésében említett piacfelügyeleti célú vizsgálatok során a tagállamok az e rendelet IX. mellékletében meghatározott ellenőrzési eljárást alkalmazzák.
            
            
               8. cikk
               Felülvizsgálat
            
            
               A Bizottság a technológiai fejlődés fényében felülvizsgálja ezt a rendeletet, és a felülvizsgálat eredményeit – adott esetben a módosításra irányuló javaslat tervezetével együtt – legkésőbb [Kiadóhivatal: kérjük, illesszék be az e rendelet hatálybalépésének időpontját hat évvel követő dátumot]-ig a konzultációs fórum elé terjeszti. 
            
         
         
            
               A felülvizsgálatnak különösen a következő területeket kell értékelnie:
            
            
               a)a háztartási mosogatógépek energiafogyasztása, funkcionális és környezeti teljesítménye terén rendelkezésre álló fejlődési lehetőségek;
            
            
               b)a meglévő intézkedések eredményessége abból a szempontból, hogy történt-e elmozdulás a végfelhasználók magatartásában az energia- és erőforrás-hatékonyabb készülékek vásárlása és az energia- és erőforrás-hatékonyabb programok használata felé; 
            
            
               c)a körforgásos gazdasággal kapcsolatos célkitűzések megvalósításának lehetősége. 
            
            
               9. cikk
               Hatályon kívül helyezés
            
            
               Az 1059/2010/EU rendelet 2021. március 1-jével hatályát veszti.
            
            
               10. cikk
               Átmeneti intézkedések
            
            
               Az 1059/2010/EU rendelet 3. cikkének b) pontjában előírt termékinformációs adatlap [Kiadóhivatal: kérjük, illesszék be a rendelet hatálybalépésének napját]-tól/-től 2021. február március 28-ig a termékhez mellékelt nyomtatvány helyett a termékadatbázisban is rendelkezésre bocsátható. Ebben az esetben a szállító biztosítja, hogy ha a kereskedő kifejezetten kéri, a termékinformációs adatlapot nyomtatott formában bocsássák rendelkezésre.
            
            
               11. cikk
               Hatálybalépés és alkalmazás
            
            
               Ez a rendelet az Európai Unió Hivatalos Lapjában való kihirdetését követő huszadik napon lép hatályba.
            
            
               Ezt a rendeletet 2021. március 1-jétől kell alkalmazni. A 10. cikk azonban [Kiadóhivatal: kérjük, illesszék be a rendelet hatálybalépésének napját]-tól/-től, a 3. cikk (1) bekezdésének a), b) és c) pontja pedig 2020. november 1-jétől alkalmazandó.
            
            
               Ez a rendelet teljes egészében kötelező és közvetlenül alkalmazandó valamennyi tagállamban.
            
            
               Kelt Brüsszelben, -án/-én. 2019.3.11.
            
            
               
                     a Bizottság részéről
               
               
                     elnök
                     Jean-Claude JUNCKER
               
            
         
         
            
                  
                     (1)
                  
                        Az Európai Parlament és a Tanács 2009/125/EK irányelve (2009. október 21.) az energiával kapcsolatos termékek környezettudatos tervezésére vonatkozó követelmények megállapítási kereteinek létrehozásáról (HL L 285., 2009.10.31., 10. o.).
               
               
                  
                     (2)
                  
                        Az Európai Parlament és a Tanács (EU) 2017/1369 rendelete (2017. július 4.) az energiacímkézés keretének meghatározásáról és a 2010/30/EU irányelv hatályon kívül helyezéséről (HL L 198., 2017.7.28., 1. o.).
               
               
                  
                     (3)
                  
                        Az anyagkörforgás megvalósítása – a körforgásos gazdaságra vonatkozó uniós cselekvési terv, COM(2015) 614 final, Brüsszel, 2015.12.2.
               
               
                  
                     (4)
                  
                        A Bizottság 1059/2010/EU felhatalmazáson alapuló rendelete (2010. szeptember 28.) a 2010/30/EU európai parlamenti és tanácsi irányelvnek a háztartási mosogatógépek energiafogyasztásának címkézése tekintetében történő kiegészítéséről (HL L 314., 2010.11.30., 1. o.).
               
               
                  
                     (5)
                  
                        A Bizottság 1275/2008/EK rendelete (2008. december 17.) a 2005/32/EK európai parlamenti és tanácsi irányelvnek az elektromos és az elektronikus háztartási és irodai berendezések környezettudatos tervezése keretében a készenléti, a kikapcsolt és a hálózatvezérelt készenléti üzemmódbeli villamosenergia-fogyasztásra vonatkozó követelmények tekintetében történő végrehajtásáról (HL L 339., 2008.12.18., 45. o.).
               
               
                  
                     (6)
                  
                        Az Európai Parlament és a Tanács 2014/35/EU irányelve (2014. február 26.) a meghatározott feszültséghatáron belüli használatra tervezett elektromos berendezések forgalmazására vonatkozó tagállami jogszabályok harmonizációjáról (HL L 96., 2014.3.29., 357. o.).
               
               
                  
                     (7)
                  
                        Az Európai Parlament és a Tanács 2014/53/EU irányelve (2014. április 16.) a rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről (HL L 153., 2014.5.22., 62. o.).
               
               
                  
                     (8)
                  
                        Az Európai Parlament és a Tanács 2014/30/EU irányelve (2014. február 26.) az elektromágneses összeférhetőségre vonatkozó tagállami jogszabályok harmonizálásáról (átdolgozás) (HL L 96., 2014.3.29., 79. o.).
               
               
                  
                     (9)
                  
                        Az Európai Parlament és a Tanács 2012/19/EU irányelve (2012. július 4.) az elektromos és elektronikus berendezések hulladékairól (HL L 197., 2012.7.24., 38. o.).
               
               
                  
                     (10)
                  
                        Az Európai Parlament és a Tanács 2011/65/EU irányelve (2011. június 8.) egyes veszélyes anyagok elektromos és elektronikus berendezésekben való alkalmazásának korlátozásáról (HL L 174., 2011.7.1., 88. o.).
               
               
                  
                     (11)
                  
                        A mosogatógépek környezettudatos tervezésének és energiacímkézésének előkészítő tanulmánya elérhető a következő címen: 
                  http://susproc.jrc.ec.europa.eu/Dishwashers/documents.html
               
               
                  
                     (12)
                  
                        
                  Kemna, R.B.J., Methodology for the Ecodesign of Energy-related Products (MEErP) – Part 2, készítette a VHK az Európai Bizottság megbízásából, 2011
                   (MEErP).
               
               
                  
                     (13)
                  
                        
                  https://ec.europa.eu/info/consultations/public-consultation-ecodesign-and-energy-labelling-refrigerators-dishwashers-washing-machines-televisions-computers-and-lamps_en
               
               
                  
                     (14)
                  
                        „Nem fontos”, „kevésbé fontos”, „fontos”, „nagyon fontos”, „nem tudom” vagy „nincs véleményem” és „nincs válasz” lehetőségeket tartalmazó skála.
               
               
                  
                     (15)
                  
                        Kkv-k < 250 alkalmazott
               
               
                  
                     (16)
                  
                        A válaszadásnál alkalmazott skálán a következő értékelések között lehetett mozogni: „nem fontos”, „kevésbé fontos”, „fontos”, „nagyon fontos”, „nem tudom” vagy „nincs véleményem” és „nincs válasz”.
               
               
                  
                     (17)
                  
                        Roxanne van Giesen, Millie Elsen, Thijn van der Linden, Bram Bruisten, Tim Meeusen, Femke Maes, „Study on consumer understanding of draft energy labels for household washing machines, household washer-dryers and household dishwashers”, CentERdata., 2018. július, az EK FWC ENER/C3/2015-631/04 számú megbízásából.
               
               
                  
                     (18)
                  
                        A Bizottság 1016/2010/EU rendelete (2010. november 10.) a 2009/125/EK európai parlamenti és tanácsi irányelvnek a háztartási mosogatógépekre vonatkozó környezetbarát tervezési követelmények tekintetében történő végrehajtásáról (HL L 293., 2010.11.11., 31. o.).
               
               
                  
                     (19)
                  
                        ARES (2018) 476416 és ARES (2018) 476380 ügyszámon nyilvántartva.
               
               
                  
                     (20)
                  
                        HL L 198., 2017.7.28., 1. o.
               
               
                  
                     (21)
                  
                        A Bizottság 1059/2010/EU felhatalmazáson alapuló rendelete (2010. szeptember 28.) a 2010/30/EU európai parlamenti és tanácsi irányelvnek a háztartási mosogatógépek energiafogyasztásának címkézése tekintetében történő kiegészítéséről (HL L 314., 2010.11.30., 1. o.).
               
               
                  
                     (22)
                  
                        Az Európai Parlament és a Tanács 2009/125/EK irányelve (2009. október 21.) az energiával kapcsolatos termékek környezettudatos tervezésére vonatkozó követelmények megállapítási kereteinek létrehozásáról (HL L 285., 2009.10.31., 10. o.).
               
               
                  
                     (23)
                  
                        A Bizottság közleménye: A környezettudatos tervezés munkaterve, 2016–2019 (COM(2016) 773 final, Brüsszel, 2016.11.30.).
               
               
                  
                     (24)
                  
                        HL L 293., 2010.11.11., 31. o.
               
               
                  
                     (25)
                  
                        Az Európai Parlament és a Tanács 2006/42/EK irányelve (2006. május 17.) a gépekről (HL L 157., 2006.6.9., 24. o.).
               
               
                  
                     (26)
                  
                        Az Európai Parlament és a Tanács 1025/2012/EU rendelete (2012. október 25.) az európai szabványosításról, a 89/686/EGK és a 93/15/EGK tanácsi irányelv, a 94/9/EK, a 94/25/EK, a 95/16/EK, a 97/23/EK, a 98/34/EK, a 2004/22/EK, a 2007/23/EK, a 2009/23/EK és a 2009/105/EK európai parlamenti és tanácsi irányelv módosításáról, valamint a 87/95/EGK tanácsi határozat és az 1673/2006/EK európai parlamenti és tanácsi határozat hatályon kívül helyezéséről (HL L 316., 2012.11.14., 12. o.).
               
               
                  
                     (27)
                  
                        Az Európai Parlament és a Tanács 2000/31/EK irányelve (2000. június 8.) a belső piacon az információs társadalommal összefüggő szolgáltatások, különösen az elektronikus kereskedelem, egyes jogi vonatkozásairól (Elektronikus kereskedelemről szóló irányelv) (HL L 178., 2000.7.17., 1. o.).
               
               
                  
                     (28)
                  
                        Az Európai Parlament és a Tanács 2014/35/EU irányelve (2014. február 26.) a meghatározott feszültséghatáron belüli használatra tervezett elektromos berendezések forgalmazására vonatkozó tagállami jogszabályok harmonizációjáról (HL L 96., 2014.3.29., 357. o.).
               
               
                  
                     (29)
                  
                        Az Európai Parlament és a Tanács 2014/53/EU irányelve (2014. április 16.) a rádióberendezések forgalmazására vonatkozó tagállami jogszabályok harmonizációjáról és az 1999/5/EK irányelv hatályon kívül helyezéséről (HL L 153., 2014.5.22., 62. o.).
               
            
      
    ---documentbreak--- 
      
         
         
            
               I. MELLÉKLET
               Fogalommeghatározások a mellékletekhez
            
            
               E mellékletek alkalmazásában:
            
            
               (1)„energiahatékonysági mutató” (EEI): az öko program energiafogyasztásának az alapprogram energiafogyasztásához viszonyított aránya; 
            
            
               (2)„az öko program energiafogyasztása” (EPEC): a háztartási mosogatógép öko programjának energiafogyasztása ciklusonkénti kilowattórában kifejezve;
            
            
               (3)„az alapprogram energiafogyasztása” (SPEC): a háztartási mosogatógép névleges kapacitásának függvényében mért referencia energiafogyasztás ciklusonkénti kilowattórában kifejezve; 
            
            
               (4)„program”: a szállító által bizonyos szennyezettségi szintekre vagy töltetekre vagy mindkettőre megfelelőnek nyilvánított, előre meghatározott műveletek sora;
            
            
               (5)„ciklus”: a kiválasztott program által meghatározott teljes tisztítási, öblítési és szárítási folyamat, amely az összes tevékenység megszűnéséig tartó műveletek sorából áll;
            
            
               (6)„QR-kód: valamely termékmodell energiacímkéjén szereplő mátrix típusú vonalkód, amely a termékadatbázis nyilvános részében az adott modell információira mutat;
            
            
               (7)„teríték” (ps): az egy személy használatára szánt konyhai edények összessége, tálalóeszközök nélkül;
            
            
               (8)„tálalóeszközök”: ételek készítéséhez és tálalásához való eszközök, amelyek között lehetnek fazekak, tálalóedények, szedőeszközök és tálak;
            
            
               (9)„névleges kapacitás”: a terítékek és a tálalóeszközök azon maximális száma, amit a szállító használati utasítása szerint megtöltött háztartási mosogatógép egy ciklussal képes megtisztítani, elöblíteni és megszárítani;
            
            
               (10)„az öko program vízfogyasztása” (EPWC): a háztartási mosogatógép öko programjának vízfogyasztása ciklusonkénti literszámban kifejezve;
            
            
               (11)„tisztítóteljesítmény-mutató” (IC): egy háztartási mosogatógép tisztítóteljesítményének egy referenciaként szolgáló háztartási mosogatógép tisztítóteljesítményéhez viszonyított aránya;
            
            
               (12)„szárítóteljesítmény-mutató” (ID): egy háztartási mosogatógép szárítóteljesítményének egy referenciaként szolgáló háztartási mosogatógép szárítóteljesítményéhez viszonyított aránya; 
            
            
               (13)„a program időtartama” (Tt): az az idő, amely – a felhasználó által beprogramozott késleltetést nem számítva – a kiválasztott program bekapcsolásával kezdődik, és akkor ér véget, amikor a készülék jelzi a program befejeződését, és a felhasználó hozzáfér a töltethez;
            
            
               (14)„öko”: a háztartási mosogatógép azon programjának neve, amely a gyártó nyilatkozata szerint alkalmas arra, hogy az átlagosan szennyezett konyhai edényeket elmosogassa, és amelyre az energiacímkén és a termékinformációs adatlapon szereplő tájékoztatás vonatkozik; 
            
            
               (15)„kikapcsolt üzemmód”: az az állapot, amelyben a háztartási mosogatógép az elektromos hálózatra van kapcsolva, de nem lát el semmilyen funkciót; kikapcsolt üzemmódnak tekintendő eset ezenkívül: 
            
            
               (a)az olyan állapot, amely csak a kikapcsolt üzemmódot jelzi ki;
            
            
               (b)az olyan állapot, amely csak a 2014/30/EU európai parlamenti és tanácsi irányelv
                  1
                szerinti elektromágneses összeférhetőség biztosítását célzó funkciókat szolgáltatja;
            
         
         
            
               (16)„készenléti üzemmód”: az az állapot, amelyben a háztartási mosogatógép csatlakozik az elektromos hálózathoz, és kizárólag a következő, tetszőleges ideig fenntartható funkciókat látja el: 
            
            
               (a)reaktiválási funkció, illetve reaktiválási funkció és kizárólag a bekapcsolt reaktiválási funkció jelzése; és/vagy
            
            
               (b)reaktiválási funkció hálózathoz való csatlakoztatás révén; és/vagy
            
            
               (c)információ- vagy állapotkijelzés; és/vagy
            
            
               (d)észlelési funkció sürgősségi beavatkozások esetére;
            
            
               (17)„hálózat”: olyan kommunikációs infrastruktúra, amelyet az infrastruktúra topológiáját kijelölő kapcsolatok, egy, a fizikai komponenseket is magában foglaló architektúra, szervezési elvek, valamint kommunikációs eljárások és formátumok (protokollok) határoznak meg; 
            
            
               (18)„programkésleltetés”: olyan állapot, amelyben a felhasználó a kiválasztott programot bizonyos késleltetés beállításával futtatja le;
            
            
               (19)„jótállás”: a szállító bármely olyan kötelezettségvállalása a fogyasztóval szemben, amely alapján:
            
            
               (a)az áru vételárát visszatéríti; vagy
            
            
               (b)a háztartási mosogatógépet kicseréli vagy kijavítja, illetve ahhoz kapcsolódó szolgáltatást nyújt, amennyiben az áru nem felel meg a jótállási nyilatkozatban vagy a vonatkozó reklámban feltüntetett tulajdonságoknak;
            
            
               (20)„kijelző mechanizmus”: minden képernyő, beleértve az érintőképernyőket és a felhasználók számára internetes tartalmak megjelenítésére alkalmazott más vizuális megjelenítő technológiákat is;
            
            
               (21)„beágyazott megjelenítés”: olyan vizuális interfész, amelyen a képhez vagy az adatokhoz másik képre vagy más adatokra való kattintással, a kurzor ilyen képre vagy adatokra való ráállításával vagy – érintőképernyő esetében – az ilyen képen vagy adatokon való koppintással lehet hozzáférni; 
            
            
               (22)„érintőképernyő”: érintés útján működtetett képernyő, mint például a hibrid notebook, a táblagép vagy az okostelefon képernyője; 
            
            
               (23)„helyettesítő szöveg”: grafika helyett megjelenített olyan szöveg, amelynek segítségével az információk nem grafikus formában jeleníthetők meg akkor, ha a kijelző nem képes a grafikát megjeleníteni, illetve ha kisegítő hozzáférési lehetőségként alkalmazott beszédszintetizátor bemenő adatainak előállításához erre szükség van.
            
            
               II. MELLÉKLET
            
            
               A. Energiahatékonysági osztályok 
            
            
               A háztartási mosogatógépek energiahatékonysági osztályát az 1. táblázatban ismertetett energiahatékonysági mutatójuk (EEI) alapján kell meghatározni.
            
            
               A háztartási mosogatógépek EEI-értékét a IV. melléklet szerint kell számítani.
            
            
               1. táblázat
               Energiahatékonysági osztályok
            
            
                     
                        Energiahatékonysági osztály
                     
                  
                  
                     
                        Energiahatékonysági mutató
                     
                  
               
                     
                        A
                     
                  
                  
                     
                        EEI < 32
                     
                  
               
                     
                        B
                     
                  
                  
                     
                        32 ≤ EEI < 38
                     
                  
               
                     
                        C
                     
                  
                  
                     
                        38 ≤ EEI < 44
                     
                  
               
                     
                        D
                     
                  
                  
                     
                        44 ≤ EEI < 50
                     
                  
               
                     
                        E
                     
                  
                  
                     
                        50 ≤ EEI < 56
                     
                  
               
                     
                        F
                     
                  
                  
                     
                        56 ≤ EEI < 62
                     
                  
               
                     
                        G
                     
                  
                  
                     
                        EEI ≥ 62
                     
                  
               
         
            
               B. Levegőben terjedő akusztikus zajkibocsátási osztályok 
            
            
               A háztartási mosogatógépek levegőben terjedő akusztikus zajkibocsátási osztályát a 2. táblázatban feltüntetett, levegőben terjedő akusztikus zajkibocsátás alapján kell meghatározni. 
            
            
               2. táblázat
               Levegőben terjedő akusztikus zajkibocsátási osztályok
            
            
                     
                        Levegőben terjedő akusztikus zajkibocsátási osztály
                     
                  
                  
                     
                        Zaj (dB(A)
                     
                  
               
                     
                        A
                     
                  
                  
                     
                        n < 39
                     
                  
               
                     
                        B
                     
                  
                  
                     
                        39 ≤ n < 45
                     
                  
               
                     
                        C
                     
                  
                  
                     
                        45 ≤ n < 51
                     
                  
               
                     
                        D
                     
                  
                  
                     
                        51 ≤ n
                     
                  
               
               III. MELLÉKLET
               A címke
            
            
               1.A CÍMKE
            
            
               
                  
            
            
               
            
               A címkén a következő adatoknak kell szerepelniük:
            
            
               I.QR-kód;
            
            
               II.a szállító neve vagy védjegye;
            
            
               III.a szállító által megadott modellazonosító; 
            
            
               IV.az energiahatékonysági osztályok A-tól G-ig terjedő skálája; 
            
            
               V.a II. melléklet A. pontja szerint megállapított energiahatékonysági osztály;
            
            
               VI.az öko program energiafogyasztása (EPEC) kWh/100 ciklus mértékegységben megadva, a legközelebbi egész számra;
            
            
               VII.az öko program névleges kapacitása, normál terítékkel;
            
            
               VIII.az öko program vízfogyasztása (EPWC) liter/ciklus mértékegységben megadva, egy tizedesjegyre kerekítve;
            
            
               IXaz öko program időtartama h:min formátumban megadva, a legközelebbi percre kerekítve;
            
            
               X.levegőben terjedő akusztikus zajkibocsátás 1 pW-ra vonatkoztatott dB(A)-ben megadva és a legközelebbi egész számra kerekítve, illetve a II. melléklet B. pontja szerint meghatározott levegőben terjedő akusztikus zajkibocsátási osztály;
            
            
               XI.e rendelet száma, azaz (EU) 2019/XXX [Kiadóhivatal: kérjük, illesszék be e rendelet számát ide és az energiacímke jobb alsó sarkába]
            
         
         
            
               
            
               2.A CÍMKE FORMAI MEGJELENÉSE
            
            
               A címke formai megjelenése az alábbi ábrán látható.
            
            
               
                  
            
            
               Követelmények:
            
            
               (a)a címkének legalább 96 mm szélesnek és 192 mm magasnak kell lennie. Amennyiben a címkét nagyobb formátumban nyomtatják ki, tartalmának arányosnak kell maradnia a fent megadott értékekkel;
            
            
               (b)a címke háttere 100 % fehér;
            
            
               (c)a Verdana és a Calibri betűtípus használható;
            
            
               (d)a címkeelemek méreteinek és jellemzőinek meg kell felelniük a háztartási mosogatógépek esetében alkalmazandó címketervnek;
            
            
               (e)a használható színek a CMYK-kód alapján, a cián, a bíbor, a sárga és a fekete szín részarányával vannak megadva, a következő séma szerint: 0,70,100,0: 0 % cián, 70 % bíbor, 100 % sárga, 0 % fekete;
            
            
               (f)a címkének az alábbiakban felsorolt összes formai követelménynek meg kell felelnie (számozás a fenti ábra szerint): 
            
            
               az EU logó színei a következők:
            
            
               –a háttér: 100,80,0,0;
            
            
               –a csillagok: 0,0,100,0;
            
            
               az energialogó színe: 100,80,0,0;
            
            
               a QR-kód színe 100 % fekete;
            
            
               a szállító neve 100 % fekete, 9 pt méretű, félkövér, Verdana típusú betűvel van szedve;
            
            
               a modellazonosító színe 100 % fekete, 9 pt méretű, normál, Verdana típusú betűvel van szedve;
            
            
               az A-tól G-ig terjedő skálát a következők szerint kell kialakítani:
            
            
               –az energiahatékonysági skála betűinek színe 100 % fehér, 19 pt méretű, félkövér, Calibri típusú betűvel vannak szedve; a betűket a nyilak bal szélétől 4,5 mm-re található tengelyen középre igazítva kell elhelyezni;
            
         
         
            
               –az A-tól G-ig terjedő skála nyilainak színei a következők:
            
            
               ·A. osztály: 100,0,100,0;
            
            
               ·B. osztály: 70,0,100,0;
            
            
               ·C. osztály: 30,0,100,0;
            
            
               ·D. osztály: 0,0,100,0;
            
            
               ·E. osztály: 0,30,100,0;
            
            
               ·F. osztály: 0,70,100,0;
            
            
               ·G. osztály: 0,100,100,0;
            
            
               a belső elválasztóvonalak vastagsága 0,5 pt, színük 100 % fekete;
            
            
               az energiahatékonysági osztályt jelző betű színe 100 % fehér, 33 pt méretű, félkövér, Calibri típusú betűvel van szedve. Az energiahatékonysági osztályt jelző nyilat és az A-tól G-ig terjedő skálán szereplő nyilat úgy kell elhelyezni, hogy a hegyük egy vonalba essen. Az energiahatékonysági osztályt jelző nyílon a100 % fekete betűt a nyíl téglalap alakú részének középpontjában kell elhelyezni.
            
            
               az öko program 100 ciklusonkénti energiafogyasztásának értéke 28 pt méretű, félkövér, Verdana típusú betűvel van szedve; a „kWh” értékét 18 pt méretű, normál, Verdana típusú betűvel kell feltüntetni; a 100 ciklusonkénti súlyozott energiafogyasztást jelölő piktogramban a „100” számot 14 pt méretű, normál, Verdana típusú betűvel kell szedni. Az érték és a mértékegység középre igazítva szerepel 100 % fekete színű betűvel;
            
            
               a piktogramok megfelelnek a címketervnek és az alábbi követelményeknek:
            
            
               –vonalvastagságuk 1,2 pt, és mind a vonalak, mind a szöveg (számok és mértékegységek) színe 100 % fekete;
            
            
               –a piktogramok alatti szöveg 16 pt méretű, félkövér, Verdana típusú betűvel van szedve, a mértékegység 12 pt méretű, normál Verdana betűvel van szedve, a szöveget a piktogramok alatt középre kell igazítani;
            
            
               –a levegőben terjedő akusztikus zajkibocsátás piktogramja: a hangszóróban feltüntetett decibelszám 12 pt méretű, félkövér, Verdana típusú betűvel van szedve, a dB mértékegység 9 pt méretű, normál, Verdana típusú betűvel van szedve; a zajszint (A-tól D-ig terjedő) skáláját a piktogram alatt középen kell elhelyezni, az alkalmazandó osztály betűje 16 pt méretű, félkövér, Verdana típusú betűvel van szedve, az egyéb betűk 10 pt méretű, normál, Verdana típusú betűvel vannak szedve;
            
            
               a rendelet száma 100 % fekete, 6 pt méretű, normál, Verdana típusú betűvel van szedve.
            
            
               IV. MELLÉKLET
               Mérési módszerek és számítások
            
            
               Az e rendeletben foglalt követelmények teljesülése és teljesülésük ellenőrzése céljából végzett méréseket és számításokat az e célból Az Európai Unió Hivatalos Lapjában közzétett hivatkozási számú harmonizált szabványoknak megfelelően vagy más olyan megbízható, pontos és megismételhető módszerrel kell végezni a következő rendelkezésekkel összhangban, amely igazodik az általánosan korszerűként elfogadott módszertanhoz.
            
            
               A háztartási mosogatógépek egyes modelljei tekintetében az energiahatékonysági mutató (EEI), a vízfogyasztás, a program időtartama, a tisztító- és szárítóteljesítmény, valamint a levegőben terjedő akusztikus zajkibocsátás méréséhez és/vagy számításához a névleges kapacitás melletti öko programot kell használni. Az energiafogyasztást, a vízfogyasztást, a program időtartamát, a tisztító- és szárítóteljesítményt egyidejűleg kell mérni.
            
            
               Az EPWC-t ciklusonkénti literszámban kell kifejezni, egy tizedesjegyre kerekítve.
            
         
         
            
               Az öko program időtartamát (Tt) órában és percben kell kifejezni, a legközelebbi percre kerekítve.
            
            
               A levegőben terjedő akusztikus zajkibocsátást 1 pW-ra vonatkoztatott dB(A)-ben kell mérni és a legközelebbi egész számra kell kerekíteni.
            
            
               1.ENERGIAHATÉKONYSÁGI MUTATÓ
            
            
               Egy háztartásimosogatógép-modell energiahatékonysági mutatójának (EEI) számításakor össze kell hasonlítani a háztartási mosogatógép öko programjának energiafogyasztását (EPEC) az alapprogram energiafogyasztásával (SPEC).
            
            
               (a)Az EEI számítása a következőképpen történik, egy tizedesjegyre kerekítve:
            
            
               EEI = (EPEC / SPEC) × 100
            
            
               ahol
            
            
               EPEC = a háztartási mosogatógép öko programjának energiafogyasztása kWh/ciklusban mérve, három tizedesjegyre kerekítve;
            
            
               SPEC = a háztartási mosogatógép alapprogramjának energiafogyasztása.
            
            
               (b)A SPEC számítása kWh/ciklusban történik, három tizedesjegyre kerekítve:
            
            
               (1)az olyan háztartási mosogatógépek esetén, amelyek névleges kapacitása ps ≥ 10, szélessége pedig > 50 cm:
            
            
               SPEC = 0,025 × ps + 1,350
            
            
               (2)az olyan háztartási mosogatógépek esetén, amelyek névleges kapacitása ps ≤ 9, szélessége pedig ≤ 50 cm:
            
            
               SPEC = 0,090 × ps + 0,450
            
            
               ahol ps a terítékek száma.
            
            
               2.TISZTÍTÓTELJESÍTMÉNY-MUTATÓ
            
            
               Egy háztartásimosogatógép-modell tisztítóteljesítmény-mutatójának (IC) számításakor össze kell hasonlítani a háztartási mosogatógép öko programjának tisztítóteljesítményét a referenciaként szolgáló mosogatógép tisztítóteljesítményével. 
            
            
               Az IC számítása a következőképpen történik, két tizedesjegyre kerekítve: 
            
            
               IC = exp (ln IC)
            
            
               és
            
         
         
            
               ln IC = (1/n) × Σni=1 ln (CT,i/CR,i)
            
            
               ahol
            
            
               CT,i = a háztartási mosogatógép öko programjának tisztítóteljesítménye egy tesztfutás (i) alatt, két tizedesjegyre kerekítve;
            
            
               CR,i = a referenciaként szolgáló mosogatógép tisztítóteljesítménye egy tesztfutás (i) alatt, két tizedesjegyre kerekítve;
            
            
               n = a tesztfutások száma.
            
            
               3.SZÁRÍTÓTELJESÍTMÉNY-MUTATÓ
            
            
               Egy háztartásimosogatógép-modell szárítóteljesítmény-mutatójának (ID) számításakor össze kell hasonlítani a háztartási mosogatógép öko programjának szárítóteljesítményét a referenciaként szolgáló mosogatógép szárítóteljesítményével.
            
            
               Az ID számítása a következőképpen történik, két tizedesjegyre kerekítve:
            
            
               ID = exp (ln ID)
                  és
            
            
               ln ID = (1/n) × Σni=1 ln(ID,i)
            
            
               ahol
            
            
               ID,i = a háztartási mosogatógép öko programjának szárítóteljesítmény-mutatója egy tesztfutás (i) alatt; 
            
            
               n = a futtatott kombinált tisztító- és szárítótesztek száma.
            
            
               Az ID,i számítása a következőképpen történik, két tizedesjegyre kerekítve:
            
            
               ln ID,i = ln (DT,i / DR,t)
            
            
               ahol
            
            
               DT,i = a háztartási mosogatógép öko programjának átlagos teljesítményfoka egy tesztfutás (i) alatt, két tizedesjegyre kerekítve;
            
            
               DR,t = a referenciaként szolgáló mosogatógép irányadó szárítási foka, két tizedesjegyre kerekítve.
            
            
               4.ALACSONY ENERGIASZINTŰ ÜZEMMÓDOK
            
            
               A kikapcsolt üzemmód (Po), a készenléti üzemmód (Psm) és adott esetben a programkésleltetés (Pds) energiafogyasztásának mérésére kerül sor. A mért értékeket W-ban kell megadni, két tizedesjegyre kerekítve.
            
         
         
            
               Az alacsony energiaszintű üzemmódokban mért energiafogyasztás mérése során a következőket kell ellenőrizni és feljegyezni:
            
            
               –
                     az információ megjelenítése vagy annak hiánya;
            
            
               –
                     a hálózati kapcsolat aktiválása vagy mellőzése.
            
            
               V. MELLÉKLET
               A termékinformációs adatlap
            
            
               A háztartási mosogatógépekre vonatkozó termékinformációs adatlapon megadott információkat a 3. cikk (1) bekezdésének b) pontja értelmében a szállítónak be kell vinnie a termékadatbázisba a 3. táblázatnak megfelelően. 
            
            
               A termékhez mellékelt felhasználói kézikönyvben vagy más dokumentációban világosan meg kell jelölni a termékadatbázisban található modellre való hivatkozást ember számára olvasható egységes forráshely-meghatározó (URL) vagy QR-kód formájában, vagy meg kell jelölni a termék regisztrációs számát.
            
            
               3. táblázat
                  A termékinformációs adatlap tartalma, szerkezete és formátuma
            
            
                     
                        A szállító neve vagy védjegye: 
                     
                  
               
                     
                        A szállító címeb:
                     
                  
               
                     
                        Modellazonosító: 
                     
                  
               
                     
                        Általános termékparaméterek:
                     
                  
               
                     
                        Paraméter
                     
                  
                  
                     
                        Érték
                     
                  
                  
                     
                        Paraméter
                     
                  
                  
                     
                        Érték
                     
                  
               
                     
                        Névleges kapacitása (ps)
                     
                  
                  
                     
                        x
                     
                  
                  
                     
                        Méretek cm-ben
                     
                  
                  
                     
                        Magasság:
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Szélesség
                     
                  
                  
                     
                        x
                     
                  
               
                     
                  
                  
                     
                  
                  
                     
                  
                  
                     
                        Mélység
                     
                  
                  
                     
                        x
                     
                  
               
                     
                        EEIa
                     
                  
                  
                     
                        x,x
                     
                  
                  
                     
                        Energiahatékonysági osztálya
                     
                  
                  
                     
                        [A/B/C/D/E/F/G]c
                     
                  
               
                     
                        Tisztítóteljesítmény-mutatóa
                     
                  
                  
                     
                        x,xx
                     
                  
                  
                     
                        Szárítóteljesítmény-mutatóa
                     
                  
                  
                     
                        x,xx
                     
                  
               
                     
                        Energiafogyasztás kWh[/ciklus]-ban, hidegvizes töltésű öko program alapján. A tényleges energiafogyasztás függ a készülék használatának módjától.
                     
                  
                  
                     
                        x,xxx
                     
                  
                  
                     
                        Vízfogyasztás liter[/ ciklus]-ban, az öko program alapján. A tényleges vízfogyasztás függ a készülék használatának módjától és a víz keménységétől.
                     
                  
                  
                     
                        x,x
                     
                  
               
                     
                        A program időtartamaa (h:min)
                     
                  
                  
                     
                        x:xx
                     
                  
                  
                     
                        Típus
                     
                  
                  
                     
                        [beépíthető/szabadon álló]
                     
                  
               
                     
                        Levegőben terjedő akusztikus zajkibocsátása [1 pW-ra vonatkoztatott dB(A)]
                     
                  
                  
                     
                        x
                     
                  
                  
                     
                        A levegőben terjedő akusztikus zajkibocsátás osztályaa 
                     
                  
                  
                     
                        [A/B/C/D]c
                     
                  
               
                     
                        Kikapcsolt üzemmód (W)
                     
                  
                  
                     
                        x,xx
                     
                  
                  
                     
                        Készenléti üzemmód (W)
                     
                  
                  
                     
                        x,xx
                     
                  
               
                     
                        Programkésleltetés (W) (adott esetben)
                     
                  
                  
                     
                        x,xx
                     
                  
                  
                     
                        Hálózatvezérelt készenléti üzemmód (W) (adott esetben)
                     
                  
                  
                     
                        x,xx
                     
                  
               
                     
                        A szállító által vállalt jótállás minimális időtartamab:
                     
                  
               
                     
                        További információk:
                     
                  
               
                     
                        Internetes hivatkozás a szállító honlapjára, ahol az (EU) 2019/XXX [Kiadóhivatal: kérjük, illesszék be a C(2019)2123 rendelet számát] bizottsági rendelet
                           2
                         II. mellékletének 6. pontjában foglalt információb megtalálható: 
                     
                  
               
                     
                        a az öko program esetében.
                     
                     
                        b az e tételeket érintő módosítások az (EU) 2017/1369 rendelet 4. cikke 4. bekezdésének alkalmazásában nem tekintendők relevánsnak.
                     
                     
                        c ha a termékadatbázis automatikusan generálja e mező végleges tartalmát, akkor a szállítónak ezeket az adatokat nem kell bevinnie.
                     
                  
               
               VI. MELLÉKLET
               Műszaki dokumentáció
            
            
               1.A 3. cikk (1) bekezdésének d) pontjában előírt műszaki dokumentációnak az alábbiakat kell tartalmaznia:
            
            
               (a)az V. mellékletben felsorolt információk;
            
            
               (b)a 4. táblázatban felsorolt információk; a IX. mellékletben meghatározott ellenőrzési eljárás céljára ezek az értékek tekintendők megadott értékeknek.
            
            
                     
                        4. táblázat
                        A műszaki dokumentáció előírt információtartalma
                     
                  
               
                     
                  
               
                     
                        PARAMÉTER
                     
                  
                  
                     
                        MÉRTÉKEGYSÉG
                     
                  
                  
                     
                        ÉRTÉK
                     
                  
               
                     
                        Az öko program energiafogyasztása (EPEC), három tizedesjegyre kerekítve
                     
                  
                  
                     
                        kWh/ciklus
                     
                  
                  
                     
                        X,XXX
                     
                  
               
                     
                        Az alapprogram energiafogyasztása (SPEC), három tizedesjegyre kerekítve
                     
                  
                  
                     
                        kWh/ciklus
                     
                  
                  
                     
                        X,XXX
                     
                  
               
                     
                        Energiahatékonysági mutató (EEI)
                     
                  
                  
                     
                        –
                     
                  
                  
                     
                        X,X
                     
                  
               
                     
                        Az öko program vízfogyasztása (EPWC), egy tizedesjegyre kerekítve
                     
                  
                  
                     
                        l/ciklus
                     
                  
                  
                     
                        X,X
                     
                  
               
                     
                        Tisztítóteljesítmény-mutató (IC)
                     
                  
                  
                     
                        –
                     
                  
                  
                     
                        X,XX
                     
                  
               
                     
                        Szárítóteljesítmény-mutató (ID)
                     
                  
                  
                     
                        –
                     
                  
                  
                     
                        X,XX
                     
                  
               
                     
                        Az öko program időtartama (Tt), a legközelebbi percre kerekítve
                     
                  
                  
                     
                        h:min
                     
                  
                  
                     
                        X:XX
                     
                  
               
                     
                        Energiafogyasztás kikapcsolt üzemmódban (Po), két tizedesjegyre kerekítve
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Energiafogyasztás készenléti üzemmódban (Psm), két tizedesjegyre kerekítve
                     
                  
                  
                     
                        W
                     
                  
                  
                     
                        X,XX
                     
                  
               
                     
                        A készenléti üzemmód magában foglalja az információk kijelzését?
                     
                  
                  
                     
                        –
                     
                  
                  
                     
                        Igen/Nem
                     
                  
               
                     
                        Energiafogyasztás készenléti üzemmódban (Psm) (adott esetben) hálózatvezérelt készenléti állapotban, két tizedesjegyre kerekítve
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Energiafogyasztás programkésleltetés esetén (Pds) (adott esetben), két tizedesjegyre kerekítve 
                     
                  
                  
                     
                        W
                     
                  
                  
                     
                        X,XX
                     
                  
               
                     
                        Levegőben terjedő akusztikus zajkibocsátás 
                     
                  
                  
                     
                        1 pW-ra vonatkoztatott dB(A)
                     
                  
                  
                     
                        X
                     
                  
               
               (c)adott esetben az alkalmazott harmonizált szabványok hivatkozása;
            
            
               (d)adott esetben az alkalmazott egyéb műszaki szabványok és előírások;
            
            
               (e)a IV. mellékletnek megfelelően elvégzett számítások részletei és eredményei;
            
            
               (f)az összes egyenértékű modell felsorolása, megadva a modellazonosítókat.
            
            
               2.Amennyiben a műszaki dokumentációban egy adott modellre vonatkozó információk megszerzésénél az alábbiak közül az egyik vagy mindkét módszert alkalmazták, vagyis:
            
            
               ·a megadandó műszaki információk szempontjából releváns műszaki jellemzőkben azonos, de egy másik szállító által előállított modell adataiból vették át,
            
         
         
            
               ·terv alapján végzett számítások és/vagy ugyanazon vagy egy másik szállító más modellje adatainak extrapolációja útján határozták meg, 
            
            
               úgy a műszaki dokumentációnak tartalmaznia kell e számítások és a szállítók által a számítások pontosságának ellenőrzése érdekében elvégzett értékelés részleteit, adott esetben pedig a másik szállítók modelljeivel való azonosságra vonatkozó nyilatkozatot. 
            
            
               VII. MELLÉKLET
               A vizuális hirdetésekben, a műszaki promóciós anyagokban, a távértékesítés (kivéve az interneten történő távértékesítést) és a telemarketing során megadandó információk
            
            
               1.A vizuális hirdetésekben a 3. cikk (1) bekezdésének e) pontjában és a 4. cikk c) pontjában megállapított követelményeknek való megfelelés biztosítása érdekében az energiahatékonysági osztályt és a címkén feltüntethető energiahatékonysági osztályok skáláját az e melléklet 4. pontjában meghatározottak szerint kell megjeleníteni.
            
            
               2.A műszaki promóciós anyagokban a 3. cikk (1) bekezdésének f) pontjában és a 4. cikk d) pontjában megállapított követelményeknek való megfelelés biztosítása érdekében az energiahatékonysági osztályt és a címkén feltüntethető energiahatékonysági osztályok skáláját az e melléklet 4. pontjában meghatározottak szerint kell megjeleníteni.
            
            
               3.Papíralapú távértékesítés esetén az energiahatékonysági osztályt és a címkén feltüntethető energiahatékonysági osztályok skáláját az e melléklet 4. pontjában meghatározottak szerint kell megjeleníteni.
            
            
               4.Az energiahatékonysági osztályt és az energiahatékonysági osztályok skáláját az 1. ábra szerint kell feltüntetni a következő elemek, illetve követelmények alkalmazásával: 
            
            
               (a)egy nyíl, amelyen 100 % fehér színű, félkövér, Calibri típusú betűvel és az ár feltüntetése esetén legalább az áréval megegyező betűmérettel szerepel a termék energiahatékonysági osztályát jelző betű; 
            
            
               (b)a nyíl színe megegyezik az energiahatékonysági osztály színével;
            
            
               (c)a címkén feltüntethető energiahatékonysági osztályok skálája 100 % fekete színű; és
            
            
               (d)a méretet úgy kell megválasztani, hogy a nyíl könnyen látható és olvasható legyen. Az energiahatékonyságot jelző nyílon a betűt a nyíl négyszögletes részének közepén kell elhelyezni úgy, hogy a nyíl és az energiahatékonysági osztályt jelölő betű között minden irányban 0,5 pt vastagságú, 100 % fekete színű szegély legyen.
            
            
               Ettől eltérve, ha a vizuális hirdetés, a műszaki promóciós anyag vagy a papíralapú távértékesítési anyag monokróm nyomtatással készült, a nyíl a szóban forgó vizuális hirdetésben, műszaki promóciós anyagban vagy papíralapú távértékesítési anyagban szerepelhet a nyomtatás színében.
            
            
               
                  
            
            
               1. ábra: Az energiahatékonysági osztályok skáláját feltüntető, jobbra vagy balra mutató, színes vagy monokróm nyíl
            
            
               5.Telemarketing alapú távértékesítés esetén kifejezetten tájékoztatni kell a vásárlót a termék energiahatékonysági osztályáról és a címkén feltüntethető energiahatékonysági osztályok skálájáról, valamint arról, hogy a vásárló egy szabadon hozzáférhető internetes honlapon vagy nyomtatott példányt igényelve megtekintheti a teljes címkét és a termékinformációs adatlapot.
            
            
               6.Az 1–3. és az 5. pontban említett valamennyi helyzetben lehetővé kell tenni a vásárló számára, hogy kérésre megkapja a címke és a termékinformációs adatlap egy-egy nyomtatott példányát. 
            
            
               VIII. MELLÉKLET
               Az interneten keresztül végzett távértékesítés esetén előírt információtartalom
            
            
               1.A szállítók által a 3. cikk (1) bekezdésének g) pontja alapján rendelkezésre bocsátott elektronikus címkét a kijelző mechanizmuson a termék ára közelében kell megjeleníteni. Méretének akkorának kell lennie, hogy a címke jól látható és olvasható legyen, és a III. melléklet 2. pontjában meghatározott mérettel arányos. A címke megjeleníthető beágyazott megjelenítés alkalmazásával, amely esetben a címke eléréséhez használatos képnek meg kell felelnie az e melléklet 2. pontjában meghatározott előírásoknak. Beágyazott megjelenítés alkalmazása esetén a címkének a képen való első egérkattintás, kurzorráállítás vagy koppintás hatására meg kell jelennie.
            
            
               2.Beágyazott megjelenítés alkalmazása esetén a címkéhez való hozzáférésre felhasznált képre a 2. ábrának megfelelően a következő követelmények vonatkoznak:
            
            
               (a)olyan nyílnak kell lennie, amelynek színe megegyezik a termék energiahatékonysági osztályát a címkén jelző színnel;
            
         
         
            
               (b)a termék energiahatékonysági osztályát a nyílon 100 % fehér színű, félkövér, Calibri típusú betűvel, az áréval megegyező betűmérettel kell feltüntetni; 
            
            
               (c)az energiahatékonysági osztályok skálája 100 % fekete színű; és
            
            
               (d)az alábbi két forma egyikét kell követnie, és a méretét úgy kell megválasztani, hogy a nyíl könnyen látható és olvasható legyen. Az energiahatékonyságot jelző nyílon a betűt a nyíl négyszögletes részének közepén kell elhelyezni úgy, hogy a nyíl és az energiahatékonysági osztályt jelölő betű között minden irányban 100 % fekete színű szegély legyen:
            
            
               
                  
            
            
               2. ábra: Az energiahatékonysági osztályok skáláját feltüntető, jobbra vagy balra mutató, színes nyíl
            
            
               3.Beágyazott megjelenítés alkalmazása esetén a címke megjelenítéséről a következőképpen kell gondoskodni:
            
            
               (a)az e melléklet 2. pontjában meghatározott képet a kijelző mechanizmuson a termék ára közelében kell megjeleníteni;
            
            
               (b)a képnek hiperhivatkozásként kell mutatnia a III. mellékletben meghatározottak szerinti címkére;
            
            
               (c)a címkének a képen való egérkattintás, kurzorráállítás vagy koppintás hatására meg kell jelennie;
            
            
               (d)a címkét előugró elemként, új lapként, új oldalként vagy beágyazott képernyőn kell megjeleníteni; 
            
            
               (e)érintőképernyő esetében a címke nagyíthatóságát az érintőképernyőn való képnagyítás eszközspecifikus konvencióinak megfelelően kell biztosítani;
            
            
               (f)a címkét bezáró funkció vagy más szokásos bezáró mechanizmus alkalmazásával kell eltávolítani a kijelzőről; 
            
            
               (g)a címke megjelenítésének meghiúsulása esetén megjelenítendő helyettesítő szövegnek az áréval megegyező betűmérettel a termék energiahatékonysági osztályára kell utalnia.
            
            
               4.A szállítók által a 3. cikk (1) bekezdésének h) pontja alapján rendelkezésre bocsátott megfelelő elektronikus termékinformációs adatlapot a kijelző mechanizmuson a termék ára közelében kell megjeleníteni. A méretet úgy kell megválasztani, hogy a termékinformációs adatlap könnyen látható és olvasható legyen. A termékinformációs adatlap megjeleníthető beágyazott megjelenítés alkalmazásával vagy a termékadatbázisra mutató hivatkozással; utóbbi esetben a termékinformációs adatlaphoz hozzáférést biztosító hivatkozásnak egyértelműen és olvashatóan tartalmaznia kell a „Termékinformációs adatlap” szöveget. Beágyazott megjelenítés alkalmazása esetén a termékinformációs adatlapnak a hivatkozáson való első egérkattintás, kurzorráállítás vagy koppintás hatására meg kell jelennie.
            
            
               IX. MELLÉKLET
               Piacfelügyeleti ellenőrzési eljárás
            
            
               Az e mellékletben meghatározott ellenőrzési tűréshatárok kizárólag a méréssel meghatározott paraméterek tagállami hatóságok általi ellenőrzésére vonatkoznak, a szállító azokat nem használhatja megengedett tűréshatárként a műszaki dokumentációban szereplő értékek meghatározására. A címkén és a termékinformációs adatlapon feltüntetett értékek és osztályok nem lehetnek kedvezőbbek a szállítóra nézve, mint a műszaki dokumentációban található értékek. 
            
            
               Ha egy modellt úgy terveztek, hogy képes legyen azonosítani a tesztelést (pl. felismerni a vizsgálati körülményeket vagy a vizsgálati ciklust), és erre reagálva automatikusan megváltoztatni teljesítményét a vizsgálat során annak érdekében, hogy az e rendeletben előírt, vagy a műszaki, illetve egyéb benyújtott dokumentációban megadott paramétereknél kedvezőbb eredményeket érjen el, a modellt és az egyenértékű modelleket meg nem felelőnek kell tekinteni.
            
            
               A tagállami hatóságok a következő eljárást alkalmazva ellenőrzik, hogy egy termékmodell megfelel-e az e rendeletben meghatározott követelményeknek: 
            
            
               (1)A tagállami hatóságok megvizsgálják a modell egy példányát. 
            
            
               (2)A modell akkor felel meg a vonatkozó követelményeknek, ha: 
            
         
         
            
               (a)a műszaki dokumentációban az (EU) 2017/1369 rendelet 3. cikkének (3) bekezdése szerint megadott értékek (a továbbiakban: megadott értékek), valamint – ha alkalmazandó – az ezen értékek meghatározásához felhasznált értékek nem kedvezőbbek a szállítóra nézve, mint a vizsgálati jelentések (jegyzőkönyvek) megfelelő értékei; és 
            
            
               (b)a címkén és a termékinformációs adatlapon feltüntetett értékek nem kedvezőbbek a szállítóra nézve, mint a megadott értékek, és a feltüntetett energiahatékonysági osztály és a levegőben terjedő akusztikus zajkibocsátási osztály nem kedvezőbb a szállítóra nézve, mint a megadott értékek alapján meghatározott osztályok; és 
            
            
               (c)a modell egy példányának a tagállami hatóságok által végzett vizsgálatakor a meghatározott értékek (az egyes paramétereknek a vizsgálat során méréssel meghatározott értékei, illetőleg az ezen értékek alapján számítással meghatározott értékek) az 5. táblázat szerinti ellenőrzési tűréshatárokon belül vannak. 
            
            
               (3)Ha a 2. a) és a 2. b) pontban foglalt feltételek nem teljesülnek, akkor úgy kell tekinteni, hogy sem maga a modell, sem az egyenértékű modellek nem teljesítik e rendelet követelményeit. 
            
            
               (4)Ha a 2. c) pontban meghatározott eredmény nem teljesül, a tagállami hatóságok ugyanabból a modellből kiválasztanak vizsgálatra másik három példányt. Alternatívaképpen a kiválasztott további három példány egy vagy több egyenértékű modellhez is tartozhat. 
            
            
               (5)A modell akkor felel meg a vonatkozó követelménynek, ha e három példány vonatkozásában a meghatározott értékek számtani középértéke az 5. táblázat szerinti tűréshatárokon belül van. 
            
            
               (6)Ha az 5. pontban meghatározott feltétel nem teljesül, akkor úgy kell tekinteni, hogy sem a modell, sem az egyenértékű modellek nem teljesítik e rendelet követelményeit. 
            
            
               (7)A tagállami hatóságok minden lényeges információt haladéktalanul átadnak a többi tagállam hatóságainak és a Bizottságnak, miután olyan döntés született, hogy a 3. és a 6. pont alapján a modell nem megfelelő.
            
            
               A tagállami hatóságok a fenti vizsgálatok során a IV. mellékletben meghatározott mérési és számítási módszereket alkalmazzák. 
            
            
               A tagállami hatóságok az e mellékletben foglalt követelmények teljesülésének ellenőrzésére kizárólag az 5. táblázatban meghatározott ellenőrzési tűréshatárokat és kizárólag az 1–7. pontban leírt eljárást alkalmazzák. Az 5. táblázat paraméterei tekintetében semmilyen más, például harmonizált szabványban vagy más mérési módszerben meghatározott tűréshatár nem alkalmazható.
            
            
               5. táblázat: Ellenőrzési tűréshatárok
            
            
                     
                        Paraméter
                     
                  
                  
                     
                        Ellenőrzési tűréshatárok
                     
                  
               
                     
                        Öko program energiafogyasztása (EPEC)
                     
                  
                  
                     
                        A meghatározott érték* legfeljebb 5 %-kal haladhatja meg az EPEC megadott értékét. 
                     
                  
               
                     
                        Öko program vízfogyasztása (EPWC)
                     
                  
                  
                     
                        A meghatározott érték* legfeljebb 5 %-kal haladhatja meg az EPWC megadott értékét. 
                     
                  
               
                     
                        Tisztítóteljesítmény-mutató (IC)
                     
                  
                  
                     
                        A meghatározott érték* legfeljebb 14 %-kal lehet kisebb az IC megadott értékénél.
                     
                  
               
                     
                        Szárítóteljesítmény-mutató (ID)
                     
                  
                  
                     
                        A meghatározott érték* legfeljebb 12 %-kal lehet kisebb az ID megadott értékénél.
                     
                  
               
                     
                        A program időtartama (Tt)
                     
                  
                  
                     
                        A meghatározott érték* legfeljebb 5 %-kal vagy 10 perccel haladhatja meg a Tt megadott értékét, attól függően, hogy melyik érték a nagyobb.
                     
                  
               
                     
                        Energiafogyasztás kikapcsolt üzemmódban (Po)
                     
                  
                  
                     
                        Az energiafogyasztás meghatározott Po értéke* legfeljebb 0,10 W-tal haladhatja meg a megadott értéket.
                     
                  
               
                     
                        Energiafogyasztás készenléti üzemmódban (Psm)
                     
                  
                  
                     
                        Az energiafogyasztás meghatározott Psm értéke* legfeljebb 10 %-kal haladhatja meg a megadott értéket, ha a megadott érték magasabb, mint 1,00 W, illetve legfeljebb 0,10 W-tal, ha a megadott érték 1,00 W vagy annál alacsonyabb.
                     
                  
               
                     
                        Energiafogyasztás programkésleltetés esetén (Pds)
                     
                  
                  
                     
                        Az energiafogyasztás meghatározott Pds értéke* legfeljebb 10 %-kal haladhatja meg a megadott értéket, ha a megadott érték magasabb, mint 1,00 W, illetve legfeljebb 0,10 W-tal, ha a megadott érték 1,00 W vagy annál alacsonyabb.
                     
                  
               
                     
                        Levegőben terjedő akusztikus zajkibocsátás
                     
                  
                  
                     
                        A meghatározott érték* legfeljebb 1 pW-ra vonatkoztatott 2 dB(A) mértékben haladhatja meg a megadott értéket.
                     
                  
               
               * Abban az esetben, ha a 4. pontban foglaltak szerint további három példány vizsgálatára sor kerül, a meghatározott érték a további három példányra meghatározott érték számtani középértékét jelenti.
            
         
         
            
                  
                     (1)
                  
                        Az Európai Parlament és a Tanács 2014/30/EU irányelve (2014. február 26.) az elektromágneses összeférhetőségre vonatkozó tagállami jogszabályok harmonizálásáról (HL L 96., 2014.3.29., 79. o.).
               
               
                  
                     (2)
                  
                        A Bizottság (EU) 2019/XXX rendelete [Kiadóhivatal: kérjük, illesszék be a C(2019)2123 rendelet teljes HL-hivatkozását].